url: =ZSS 2: Jerusalem pan Babylon ah - Zomi Adventist Innkuan\nLesson 2: Jerusalem pan Babylon ah\nTukal sung Simding: 2 Kings 21:10–16; Daniel 1; Gal. 2:19, 20; Matt. 16:24–26; 2 Cor. 4:17; James 1:5.\nKamngah: “Pasian in tua khangno li te, laitheihsiamna le pilna thukte a pia hi. Daniel pen mangmuhna le mangkhiat siamna a pia hi” (Daniel 1:17).\nLaisiangtho in a puksa mite thanemna pulakkhiat ding zumhuai salo hi. Gen. 3 na pankipan, mihingte’ mawhna le a thamante uh pulak ngiatngiat hi. Tua kawmkal mahin, zia-etna lianpipite zo a, Pasian tungah a thumaan teitei zong omhi. A lungtang nathuai mah mah thupiang Daniel sungah omhi.\nDaniel’ laibu sim ciangin galhangpa taktak pen Pasian hizaw cih phawkin. Daniel le a lawmte cihtakna thu gen sialin, Babylon kumpite’ tawh a kitalsik tua khangno 4 teng a makaih Pa ki mangngilh kha den hi. Thumaan citak cihpen, eima gam le leitang ah bel baihlel e. Mi’ gam, mi’ leitang, midang ngeina le biakna sungah haksa hi. Ahih hangin, Sawltak Paul bangin khattang in a thuakngamna thupen a “uppa a theihman” (2 Tim. 1:12) in a muan hang hi.\nDaniel’ laibu simsuk pak leng, guallelhna tawh kipan hi. Judah in, Nebuchadnezzar mai ah guallel a, biakinn um le beel khempeuh Jerusalem pan Shinar gamah puakhia gai uh hi. Shinar cih pen, Gen. 11:2 sung, Babel tausang dinna mun ahi hi. Pasian langdona kipatna mun a hihmanin, lim hoihlo hi limlim hi. Babel tausang lamte in, vantung bansak zolo mahleh, Nebuchadnezzar le ama’ pasiante in Shinar munah om in, Israel’ Pasian tungah gualzo hi ci in um uh hi.\nDaniel in, Jerusalem’ gual lelhna pen, Babylon kumpi vangliatzawkna hilo a, “Topa in, Judah kumpi Jehoiakim pen Nebuchadnezzar khut sungah pia” (Daniel 1:2) hizaw ci hi. Sawtlai pekin, Pasian in, Amite’n Amah mangngilh in thuciam a palsat vualeh, gamdangah Sal in kiman ding genkhol zo hi. Babylon kumpi thahatna le, Pasian in tua tangthu makaih gige cih Daniel in telpha mahmah hi. Hih khangno te’n, Pasian’ ukzawhna tellua mahmah uh a, Babylonte’ ukna le zolna khempeuh a maingat zawh na’ng uh tha ngah tuam hi.\n2 Kings 21:10–16; 2 Kings 24:18–20, le Jeremiah 3:13 cihte simin. Banghangin Pasian in, Judah le Jerusalem, Babylonte’ khutsungah pia hiam?\nKum zalom 21 sung to nate maingat laitakin, Daniel’ laibu sung a, Pasian’ theihkhol nadan enpha kik ding hihang. Pasian in ukzawhna tawh tangthu hawl beklo in, hehpihna tawh Amite panpih denlai ci in hih laibu in ciamteh hi. Sin suksuk leng, Hebrew salmatte ading Pasian in a vaihawmsak mah bangin, hun nunung ciang, Amite adingin, bang langdona peuh hong tungzongin, vaihawmsak lai ding hi.\nNa upna hong langdo bangpeuh om a, pawlpua pan maw, pawlsung pan, a hih keileh, nangma pumpi thanemna maw? Na mai ah hong suak peuhpeuh na zawhzawh na’ng in, Pasian vangliatna koici bangin suang thei ding nahiam?\nSee also Pilsinna: 4th Quarter 2020 Sabbath School Lesson\nBabylon tungcil limlim, Hih khangno 4 te’n, a upna uh hangin tona lianpi maingat pahlian uh hi. Kumpi nasem kisin dingin tuamkep ding kiteelkhia pah hi. Tanglai kumpite in, a galmatte lakpan a hoihpen pawlkhat tengkhia in, amah le a pasiante nasemsak thei uh hi. Tuate, upna lamah le leitung lamah a pumpi bup in thaksuaksak zel uh hi. Tua bang dingin Hebrew salmatte min kheelmasa pen hi. Amau’ neihsa ahihna lakna in, minthak pia uh hi. Minthak piakna tawh Babylonte ngeina le lungsim puathei ding cih deihna ahi hi. A min masa uh, Israel’ Pasian’min kitamte, namdang pasian minte tawh kheksak uh hi. Tua banah kumpipa’n ama annek bang nesak nuam talailai hi. Kumpipa’an neekpih cihin thutampi huamsak hi. Kumpipa tungah thumaan in kingamh cihna ahi hi. Tua ante zong a pasiante maiah ki aap khinsa hi a, tuate neeksakna zong biakpiakna thukmahmah ahi hi. Kumpipa’ biakna sungah thukimtakin kihelna ci uh hi.\nTua bangin Daniel le a lawmte’n hihbang tona lianpi phu uh hi. Amau ading in, tua vangliatnate do in, Pasian tungah cihtak theihna ding peuhmah pen, thulamgdang khat apianloh phamawh ta hi. A buaihuai sem thukhat in, Babylon khuapi pen mihingte’ gual zawhna mualsuang a ding ahi hi. Biakinn hoih mahmahte, huan kikhai le khuapi laizang kantan a luang Euphrates gun cihte pen, kuama’ demzawhloh hoihna tawh kidim ziazua hi. Daniel le a lawmte zongin, tua nopsaknate sungah ki beelpawltheihna hunhoih ngahthei ding uh hi. Hebrew salmatte hi nawnlo in, kumpi uliante suakthei ding uh hi. Upna nusia in leitung minthanna le nopsakna tawh khekzaw dinguh hiam?\nHih tangvalnote in, amau khensatnate, koici bangin pulaak khia uh hiam? Tua bang zolna lianpi na thuakkha hiam? A nem dikdek zolna peuh ahi hiam?\nDaniel 1:7–20 simin. Hih tengah thunih in nasem hi: Daniel’ deihteelna le Pasian’ panpihna hi. Bang thukhun thupi namu hiam?\nHebrew salmat tangval 4 te in, a Babylon minthakuh niallo uh hi. Amau le amau Hebrew minpi mah tawh kisap lohbuang hihtheih dang neituanlo uh hi. Kumpipa sabuai tungpan an le zu cihte bel, amau nialtheih hilel hi. Amau 4 teng deihteelna in thupi mahmah hi. Ulian khat in, a min kheelsakthei a hihleh, amah’n ankuang kheelthei hi. Kumpipa sabuai panin aneek noplohna thu nih omhi.\nAmasa, Kumpipa sabuai tungah an sianglo omding hi (Lev. 11).\nAnihna, An peuhmah pasiante milim’ maiah a ki aap masak khitteh, kumpipa neek dingin kipuakpan hi. Daniel in, hun mawkbei sakhetlo, zuaulo khemlo in, biakna upna hangin, hih ante nekloh ding hangsan takin ngen hi (Daniel 1:8).\nDaniel le Babylon ulianpa kihona sungah, a thupi pawlkhat om hi. Amasa in, ulian pa a ding haksatna omding cih telpih ahih manin, hong sin in ci hi. Ni sawm sung an dang nek kisinna tawh, ulianpa launa beisak ding cihna hi. A nihna ah, hun tomno khat sungin a hoihzaw piang ding cih zah in Pasian muang hi. A thumna ah, gah-teh le tui bek teelkhiatna in, Piancil lai a Pasian hongpiak anbulpi (Pian. 1:29) Daniel in a teel ahi hi. Pasian hong piak anbulpi sangin a hoihzaw andang koi ah omlai thei ding hiam?\nPasian in, na hong sepzom theihna dingin, Daniel’ teelsiamna in bangzah in thupi hiam? (Dan. 1:9) Eima’ deihteelna a thupitzia, bang theihbehna na ngah hiam? Pasian muanna in, eite deihteelna bangci huzaap hiam?\nDaniel le a pawlte in, Nebuchadnezar deihdaan tawh kituak a hihmanun, kumpi inn sungah nasem dingin kiteel uh hi. Kumpipa’ deihna bangin, kumpi inn nasem ding peuhmah, “poina neilo” le “melhoih” ding (Daniel 1:4) ci hi. Dihdih in, biakpiakna ganno le biakinn nasem peuhmah “poina neilo” (Siampi 21: 16-24; Siampi 22:17-25) ding ci hi. Babylon kumpipa in, amah le amah Israel’ Pasian tawh kikimsak in, a nasemdingte hibangin deih hihtuak hi. Thukhat ah, ngaihsut khaklohpi mah in, Daniel le a pawlte’n, Babylonte nenniamna nuai mahah, Pasian adingin siangtho takin nasem thei uh hi.\nGalati 2:19, 20; Matt. 16:24–26; le 2 Cor. 4:17 cihte simin. Bangbang zia-etna thuak taleng, thuman takin ki dingtang thei veve cih hih Laisiangtho in hong koici hilh naci hiam?\nPasian in, a thumaan Hebrew salmat 4 teng pahtawi in, ni sawm a beiciangin, kumpipa ankuang asawk midangte sangin, amau hoihzaw, cidamzaw thampek uh hi. Tua bangin Pasian in, a nasem 4 teng “laitheih siamna le pilna thukte” a pia hi (Daniel 1:17). Hih pilna in, Daniel’ kamsang nasepna ah thu kician omsak hi.\nPasian in, Babylon kumpi innsungah, anasemte’ upna a pahtawi mah bangin, eite’ leitung haksatnate ih phut laitakin, pilna hong pia hi. Daniel le a pawlte tungtawnin, kimkot hoihlo kawmkal mahah, ninbaanglo in ki omthei cih honglak hi. Pasian’na sepna dingin, tang-om cihbang kullo ahihna zong hong lak hi. Daniel le a pawlte in, a ombek hilo a, zuauthu, thumaanlo le phuahtawm thutawh kidim Sang ah pilna sin hi napi un, thumaan citakin omveve uh hi.\nKoikoi ah teng taleng, thumaan a langdo ngeina le mipite in, hongzol taleh, ih up thumaan tungah citak dingin hongto hi. Na minam ngeinate in, hong lehzolnate zongkhia inla, Ke’n bangzah nialzo kahiam cih ngaihsun in.\nDaniel 1:17–21 simin. Tua mi 4 teng gualzawhna tawhtang bang hiam? (Job 38:36, Pro. 2:6, James 1:5 cihte simbeh in.)\nKum thum sung “Babylonian University” ah Hebrew tangval 4 sang a vakah khit uh ciangin, kumpipa maiah, sittelna nunung va ding uh hi. Cidamzaw bek hilo, a pilna uh zong batzawhloh hilai hi. Tua mi 4 teng, kumpipa inn sungah nasem dingin kicialpah lian hi. Mangngilhloh dingkhat ah, “pilna siamna” a cihteh, milimbiate aa tampi kihel ding hi. Um kei phialmah leh zong, hoihtak kisin in siam mahmah uh hi.\nNebuchadnezzar in bel, hih bang lawhcinnate peuhmah, kumpi ante neekna bekmah tawh piangthei dingin ngaihsun hi. Ahih hangin, Daniel le a pawlte’n, hihbang lawhcinna sangmahmahte peuhmah, Babylon ngeinate in piangsak zolo ding, Pasian bekin piangsakzo cih tel sitset uh hi. Pasian in, Amah amuangte vang a piakzia. Media-te, kumpite le sang dangdangte in, Pasian’ tate suksiat ding hong lauhthawn hangin bangmah lauhuai keeilo hi. Pasian ih muan nakleh, kamphat kamsiat cihte le haksatna khempeuh ih palzo ding hi. Ih upna hongto a omciangin gualzawhna tawhtang in teelsiamna ahi hi.\nDaniel 1 ih etciangin, Pasian tawh kisai pilna pawlkhat ih ngah hi. (1) Pasian in tangthu hawl hi. (2) Pasian in, ih kimkot pan ngeina le mipite hong langdonate palzawhna ding pilna hong guan hi. (3) Pasian in, Amah lungsim le nundaan tawh a muangte pahtawi hi.\n“Cyrus, Babylonkumpi a suahdong, kumpi inn ah, Daniel ompaisuak hi” Daniel 1:21. Cyrus’ thu a ki pulakpen, salmat mipite adingin lametna lianpi omhi. Pasian in, Amite Jerusalem a ciahkik theih nadingin, phalna pia ding, Cyrus teelkhia hi. Daniel’ laibu apatna lamah, guallelhna le saltanna ommah leh, a thukhupna lamah inn ciah kikding lam-etna pia hi. Hih in eite Pasian ahi hi: Haksat penpen hunsungah zong, vantung tawlet honghon in, thuaksiatna le gimnate galkhatah minthanna le nopna omcih hong musak hi.\nNgaihsutbeh Ding: “Daniel le a pawlte Babylonah omuh a, Egypt ah Joseph a tuncil lai sangin hamphazaw uh; himah leh, nakpi takin ki sittel keei hi. A tualniam Judean innte tawh teh theihloh, khuapilian inn hoih pipite sungah, kumpi lianpen pa nasem dingin kihilhna ngah uh hi. A nuam kumpi inn sungah kisiat theihna’ng zolna thahat mahmah omhi. Amantakin, amau, Jehovah Pasian abiate in, Babylonte salmat hileltak; Pasian’ innpi sungpan umleh beel tengpen, Babylon pasian biakinn sung tunguh; Israel’ kumpipa nangawn Babylon khut sungah thongkia; tua ahih manin, Hebrew’ biakna sangin, Babylonte biakna in lianzaw, thupi zaw ci in kiphatsakpih uh hi.\nTua bang hunsung in, Israelte’n Pasian’ thukhamna pan lampial a hihmanun, Pasian in, Ama ukzawhna le sianthona, Ama’ deihnate Babylon tungah pia a, thumanh a kulna hilh hi. Hih teci panna Ama’n pia a, a thumaan mite bekmah a kipiathei ahi hi.” Ellen G. White, Education, p. 54.\nNa khaansung vuah, ngeina tuamtuamte, mipite hong tonate kikum dihun. Bangteng peuh hi a, pawlpi buppi in bangci phuutzawhthei ding hiam?\nDaniel le apawlte’n upna a nutsiat dinguh baihlua lel hi. Babylonte bel galzote hilel uh hi. Jew mite aihleh guallelte hi. Israelte Pasian sangin Babylon “pasian” liatzawkna “teci” bangdang ompeuhmahlai hiam? Hih santakah, kiptak a dinzawk na’ngun, tha apia bang Laisiangtho mun omhiam? (Jer. 5:19, Jer. 7:22–34.)Hihbangte in, Laisiangtho simpha mahmah in, “tulai thumaan” telphat mahmah ding a thupitna hong bangci lak hiam?\nCihtakna in, eima a dingbek hilo, cihtakna tawh ih tecipan amute ading nangawn in banghangin thupi hiam?\nPrev post Nimrod le Sunday\nNext post HSS 2: JERUSALEM ATANGA BABULON


timestamp: atn

url: =Malaysia ah papi khatleh atate 3 asisa in amau innsung ah kimu :: ZOMI DAILY\nposted on 21 November 2017 at 10:17 am Lomkholna: Malaysia, News, Sawltak, World\nMore: Innkuan papi khatin ahawl mawtaw kibung in azi leh ata in sihlawh\nSun annek hundong kuamah akumsuk lohciangin inntung ah kahto in, kongkhak akiuhkiuh hangin husa zasa, kidawnglo ahih manin, kongkhak ahonleh patateng avek in asisa in na om cimawk hi. Asungnu in amakpa pen abeisa tawlkhatbel aomzia mantaklo, angei bangmello in, ahi zongin azi in asihsan tawh athuaklah hikhading ci’n ka ummawh ci’n genkhia hi.\nKhasiat huai, mulkimhuai giapgiap mahmah mawk uhhi. Sawltak #zomidaily\nPrevious: Music tawh kisai kei’ muhkhak tawm ~ Lengtong Pauno\nNext: Ngaihsutna le Lungkhamna ~ Job Cinpi\nKuala Lumpur khuasung aom vanmanpha zuakna Jewellery Shop ah suntangpi in damiah lut\nThailand, Pattaya tuipinawl ah numei pasal aomkhop laitak video ki khahkhia


url: =Nanu honkhia zawding maw, na zi le ta honkhia zawding? :: ZOMI DAILY\nposted on 28 July 2016 at 10:33 pm Lomkholna: China, News, World\nNung nipi sung , China gam, Xingtai City,Daxian vengsunga ompa, Gao Fengshou kum 39 pa’n,a omna khuapi ah Tuikhanna hangtawh khetsatding thu hamsa mahmah khat na maingat hi. Tua pen a nu honkhia leh a zi le tateng tanding…. A zi le tateng honkhia leh a nu tui in tonpihding dihmun ahih manin lungsim sehsatding hamsa mahmah dinmunah na omvat hihtuak hi.\nZingsang hong khatlawhteh akhua sunguh tui in hongtuum diaidiai ta….A nu pen inndang khatah om,a zi le a tate 2 pen a mahtawh om uh a,a nu honkhiading hileh a zi le tate 2 honkhiaman nawnlo ding…..A zi le tate 2 honkhia masa leh a nu honkhia man nawnloding cih hong hi ta.\nAtawmna-ah a zi le ate 2 paisan in a nu honkhiadingin vanawhpai mahmah a,a nu va honkhia masa phot hi…… A nu a hotkhiat khitteh a zi le tate 2 honkhia dingin kilehkikpah vingveng a,kamphatna tawh a zi le tate 2pen mi honkhia pawlte’n na honkhia uhhi.\nA hizong a zi in a pasal hongdeih nawnlo hi……Hong itkeiteh ci’n a tate gel tawh a pasal napaisanta uhhi. A pasal in a zi tungah thumna a neihneih laitak ci uhhi.\nPrevious: Singapore ah Zomi khat hongki thahsak: Piang Ngaih Don\nNext: Stephen Hawking in Aliens ten leitung hong susia theiding hi ci


url: =Mama Tembo Safari Blog: REMEMBER ME MOVIE MADE IN INDIA, COMING SOON IN TANZANIA. BY OJ'S PRODUCTION.\nREMEMBER ME MOVIE MADE IN INDIA, COMING SOON IN TANZANIA. BY OJ'S PRODUCTION.


url: =Ezekiel 4 | Siantongluan.net\nEzekiel 4 |\nTua khit ciangin, "Mihing ahi Ezekiel aw, leiseek khat la-in na mai-ah koih in la, Jerusalem khuapi lahna-in tua leiseek tung git in.\nTua ciangin tua khuapi a kiumcihna lahna dingin na kiimah dumte, phungte, galpanna phualte, leh kulh sukkhapna ding molhtumte bawl in.\nTua ciangin sikpeek khat la in la, nang leh khuapi kikalah kulh lim dingin koih in. Tua ciangin khuapi lam en in. Tua khuapi a kiumcih hi-in, nang pen a umcihte lim ding na hi hi. Hih pen Israel mite-a dingin lim hi ding hi.\n"Tua ciangin na veilam pang delphahin lum in. Israel mite mawhna hanga gimna nangma tungah kong nga ding hi. Tua lai munah lumin amaute mawhna\nni za thum leh ni sawmkua sung na thuak ding hi. Bang hang hiam cih leh amau gimthuak ding kum khat sung dingin ni khat, amau thuak ding kum zah nangmah in a ni-in na thuak ding hi.\nHih bangin na gamtat khit ciangin na taklam delhphahin na kihei leuleu ding a, Judah mite mawhna ni sawmli sung gim na thuak leuleu ding hi. Nangma thuak ni khat pen amau thuak ding kum khat tang ahi hi.\nTua ciangin Jerusalem khuapi a kiumcihna sal gega in. Na puan-ak ban zialto in la, tua khuapi siatna ding thu gen in.\nNang pen khauhual tawh kong hencip ding a, tua khuapi umcihna a kiman mateng na kihei thei kei ding hi.\n"Tu-in mangbuh, mangbuhham, belawi, taang, leh mangbuhman pawlkhat la in la, tuate hel khawmin anlumin bawl in. Na veilam delhphahin na lup hun ni za thum leh ni sawmkua sung tua na bawl anlum na ne ding hi.\nNek khatin anlum shekel sawmnih gik bek na ne ding a, ni khatin khatvei bek na ne ding hi.\nTui zong duh zahzah hiloin, ni khatin thawl khat bek na dawn ding hi.\nNa nek ding anlum pen mite muhin mihing ekkeu khawmin tuate mei-in na cih khit ciangin tua sungah na em ding hi," hong ci hi.\nTua ciangin Topa in, "Israel mite, gamdangah ka thehthang hun ciangin thukham in nek dingin a kham an ninte tu-a mah bangin ne ding uh hi," a hong ci hi.\nAhi zongin kei zong ka dawngkik a, "Topa Pasian aw, cikmahin kei ka kininsak ngei kei hi. Ka neu tunga kipan tudongin ama thu-in a sitawm ganhing sa ahi a, gamsate nekbang ahi zongin ka ne ngei kei hi. A nin-in a kiseh an khat peuhpeuh ka ne ngei nai kei hi," ka ci hi.\nTua ciangin amah in, "Tua ahih leh pha hi. Mihing ek tangin bawng-ek na zang ding a, tua bawng-ek am sungah na em ding hi," a hong ci hi.\nTua ciangin amah in thu hong genthuah lai a, "Mihing ahi Ezekiel aw, Jerusalem khuapi sungah an ka beisak ding a, mite in lunghihmawhna tawh a annek a tuidawnte uh ciangtan ding uh hi.\nAn leh tui loin amaute om ding uh a, amaute lunggimin, a tawpna-ah a mawhna hangun beimang ding uh hi," a hong ci hi.\nTedim Lai Siangtho / Laibu: Ezekiel 4


url: =Ankuang 100 ~ Deih Tung :: ZOMI DAILY\nHun khatlai in Japan gam ah mizawng innkuan khat om hi. Hih innkuan te pen Puteek khat, Nupa khat hi in tua nupa te in tapa khat nei uh hi. A tapa uh pen kum 2 khawng pha pan in a pu tawh inn ah nauki don zelzel uh hi. A nu leh a pa in nasep nei tuak uh a, na sep a neih uh hang in khasum kham loh tawh nuntak haksa sa in abuai pian den inn kuan khat a hi uhhi.\nNikhat hih nupa te a nasep pai na vuah a mawtaw uh kibung in kamsiat na tawh hong nusia mawk uh hi. A tapa neu uh leh a pa teek bek uh nusia sa in hih nupa te in sih na gamzuat san uh hi. Hih nupa te a sih khit tak ciang naupang no leh apu bek inn khat ah om uh a, na lah sem zo lo in damdam in a neih sateng uh ne to to in asawt nateh a neih sateng khem peuh hong bei ta hi.\nSum lah nei nawn lo in an nek khat man bek hong nei ta uh hi. A pu in lah sumtha lawh zo nawn lo, a tupa pa lah nau pang lai in sum zong thei nai lo, a huh thei ding lah sanggam dang nei lo sawnsawn uh hi. Sum zon na ding om nawn lo ciang bek hi leh thu khat, a nu leh a pa in lah sum nusiat nei zo sam lo uh ahih man in hihte putu pen a nuntak uh hong haksa mah mah hi.\nNikhat aputu un a gil uh kial lua ta a hih man in ansai khat hong zuan uh hi. Ansai sung ah hong lut phei uh a, tut na a kiu khat ah hong tu uh hi. A putu un a puan uh lah hoih lo, gilkial mel mah mah uh hi. Ihmuh phet in va dong ta kei leng putu hi in bangmah a nei lo uh a hih lam ki thei hi.Ansai pa in bang ne ding nai vua? Ci in dong a, putu te in zong an kuang khat vai khak uh hi.\nAnsai pa in kuangkhat bek maw? Ci in dongpha kik hi. Banghang hiam cih leh minih ahih man un kuangkhat bek pen up huai lo hi. Midang te bang in pen mikhat ciang kuang 2 bang ne thei lai uh hi.Puteek pa in kuangkhat bek hi ci in vai khak hi. An hong tun teh atupa pen gil kial lua a, a kap kap sa a hih man in a tupa pa nesak hi. A tupa pa nek a et kawm in puteek pa zong a gilkial mahmah hi. Hih puteek pa zong a gilkial in a hi zong in sum a nei lo hi in teh cih na tawh ansai pa in puteek pa a ding zong an kuang khat pia hi.\nPuteek pa in ke’n vai khak keng, ko sum an kuang khat man ding bek nei ung ci in ansai pa kiang ah gen hi. Ansai pa in puteek pa thugen azak ciang in heh pih huai sa semsem hi. Ansai pa in “ Kasai ah an ka zuak uh ciang kuang 100 ka zuak khit sim in kuangkhat ta pen a mawkna in ka piakngei na a hi hi. Tu in na tupa nek tawh tu ni kuang 100 cing lian ahih man in nang ading kuangkhat amawk na in kong pia hi” ci in gen hi. Puteek pa zong lungdam lua in an ne a, akham uh tak teh ankuang khat man pen sum pia uh a, ansai sung pan in pai khia uh hi.\nAtak tak in cileng hih ansai pa in nikhat in ankuang 100 zong khawng ngei lo hi. Hih puteek pa pen puan lah hoih lo, a meel ih et ciang lah teek mah mah ta, a tupa pa en leng lah a puan hoih tuan lo, zawngtuak lua mah mah uh ahih man in ansai pa inheh pih huai a sak na tawh tuabang in a kampau kha ahihi.\nAzingsang teh tua putu tegel pen tua ansai pa sai a ki galmuh na khat ah zingsang tung pan in tu uh a, ansai ah a lut bangzah pha ta hiam ci in sim sim uh hi. A lut te in kuangbangzah ne uh hiam ci in zong gal et et uh hi. Zingsang tung pan in a et et uh a hih manin ansai nei pa in zong a thugensa pen hih putu te in um in ankuang 100 ka zuak a ngak uh hi ngel ding hi ci in um mawh hi.\nHih putu te zong zingsang khuavak cil pan in a ngak uh a hih man in sun lam ciang agil uh nak kial lua mah mah ta hi. Nitak a sai uh akhak kuan ciang in mi 100 hongcing lian pan in tua teh ansai sung ah hong lut phei uh hi. Zingsang pan in an angak uh a hih man in nitak ciang in bel hih putu te a gil uh nak kial lua mah mah ta hi.\nAnsai pa in ankuang nih hongla khia a, a putu un an pia hi. Puteek pa in tu ni an kuang 100 khawng bek hi lo na hi hiam? Bang hang in an kuang nih hong pia na hiam a cih leh ansai pa in kasai ah tu ni a hong pai khem peuh in kuang nih ta ne uh a, tu in kuang 200 ka khawng khin hi. Tua hang in kuang nih a mawk na in kongpia thei hi ci in khem hi.\nBangbang a hi zong in nidang in ahih leh hih ansai pa in nikhat in ankuang 100 khawng ngei lo a, tu ni in a hih leh kuang 100 khawng cih mawk pen lam dang a ki sa mah mah hi. A zingsang kik leuleu ciang putu te zong anngak in ansai gei ah tu uh a, mi bangzah lut ta hiam ci in a putu un mit phia lo zen in enzel uh hi. Ansai pa inzong mu zel a, alungnop lohi. Zingsang pan in a ngak uh pen sun 12 ciang mi 100 ansai sung ah lut khin ta mawk hi. Mi 100 cing khin a hih man in anki nei thei ta ding hi cih na tawh putu te zong ansai sung ah lutleuleu uh a, ansai pa in ankuang nih hong la khia leu leu in a putu un pia hi.\nPuteek pa in mi 100 bek hong pai pan hi lo hiam bang hang in kuang nih hong pia na hiam ci in a dot leh ansai pa in mikhat in kuang nih ta ne uh a hih man in tu in kuang 200 cing khin hi ci in khem hi. A taktak in sun 12 ma in kuang 100 bek a zuak khin pan a hihi.Kuang 100 bek cih sam hang in nidang in a hihleh nikhat in kuang 100 zong a khawngngei lo an sai khat a hihi. Tua dan in hong pai to to a, nitak ma in kuang 100 khawng kik a, tua putu te an piazo zel hi.\nZingsang sim in putu te anngak in hong pai den uh a, nithum ni teh zing sang nai 10 in kuang 100 khawng khin uh a, ni 4 ni teh nai 8 in kuang 100 khawng uh hi. Hih ansai pa pen a sai uh khawng sem sem a, a sawtna teh nai khat sung in kuang 100 khat khawng ta hi. Hih putu te zong zingan pen sun dong, nitak dong ngak kul lo in zing an, sun an, nitak an cih dan in hunmaan tak in an hong ne thei uh hi.\nHih ansai pa in asai ah hih putu te an a piak ma in a sai khawng lo lua a,a lungkham kham khat a hihi.Hih putu te a pai ni unzong ankuang 100 a khawng lo pi a hihi. A hehpih nop na lungsim, heh pihtheih na aneihman bekin tua dan kammal zangh kha a, a sawt na teh ansai pa zong a gam ah ansai minthang,mihau khat hong suak zo hi. Piakkhiat na in muhtheih in gah a neih na ki mu thei hi.\nHih thu bang hang in ngaih sun kha dih dih ka hiam cih leh sum 100 khat ih neih lai tak in peek 1 piak ding pen haksa lo hi. Puan, Lukhu, khedap, Pheituam, kawnggak, inn, laptop, phone 100 nei le cin midang te khat (1) piak ding haksa na sa kei ding hi. Hih a tung a ansai pa zong a piak cil ni in 100 a nei zong hi lo hi. A hehpih nop na tawh apiak tak teh a sawt na ciang a zah tam pi in ngah kik hi.\nA mah zong hau to a, putu te zong agil uh vah in nuam sa uh hi. Ih neihsa te sung panin midang a nei lo zaw te piak khiat ding in ih lung sim sung ah khenkhiat sa ih nei ngei hiam? Na lungsim kiu pan in midangte, nang sang a, a nei lo zaw te khenkhiat ding hun leh a kisam te na piak hiat ding ki tang sam hi. Piak khiat na om lo nuntakna in a luangkhia om lo bualtui tawh ki bang lel hi. Lut lut in luangkhia kei mawk leh uih lel a, kidawn thei lo in a ki man na om lo hi.\nBiak inn ah Pasian a ding in sawm ah khat (1/10) pai pih in la, midang te na huh na dingin sawm ah khat na piak zawh kei phial leh zong za ah khat (1/100) pel lo in na piak ding kong deih hi. Neih man hi lo, hauh man hi lo in na lung sim a nop ding kong deih sak man hi zaw hi. Piak khiat na in na lungsim hong nop sak ding hi.\nLunggulhna, tupna kician nei a, a hanciam mi ading in hih leitungah a piang zolo ding a om kei hi. Deih Tung\nPrevious: Bermuda Triangle a na lamdang piangte ~ Pau Tun Thang\nNext: I kulhpi ciang kik ni ~ Job Thawngno


url: =SIA MUNGNO IN KHEMNA LIANPI PROPAGANDA KHAH ~ MUC\nSIA MUNGNO IN KHEMNA LIANPI PROPAGANDA KHAH\nAdmin 9:19:00 AM Articles, Conference Pianna thu\n“Ih it mahmah SDA pawlpi ki-uk na thusim lo-in ih pawlpi nusia paisuak in tuamdin ding zolzol ta in lampial beh ding kipan taktak ta uh hi” ci-in mipite lungkiat theih nading a muibun pen ding galhiam khat ci a hong khem ahihi. SDA Pawlpi Thuguilet banah, ki ukna ah zong “ai-awh ki ukna” kibulphuh hi. Muller, Memory te hong dal hi bek aa, eibang lel mah Conference akisuaksak tampi om hi napi, Muller—Gin S Mung Alliancete(Kipawlna) hang a zekai toto hi bek hi. “Ih pawlpi a toknawi kipawlna Conference” acih ngam zong a pau masakte phawk nawnlo hi in teh. Conference in toknawi lo-in mimal angsung bek azong Sia Gin Sian Mung leh Muller Kyawte toknawi hizaw hi. Sia Memory Tunte in vanleng kuan pan na dawm uh in video a na zaih pen thupi sa lua in, Conference te’n “hong dawn lo uh” ci-in mawhsak hi.\nKumpi ulian kisa kha aitam. Kiniamkhiatna lungsim nei makai khat mah ahi hia leh? A mi pihte tunga molhtum ding a mikhemna a tel zolo ahi ve. “Ih pawlpi in leitung bei dong in SDA Conference Status hong pia ngei lo ding hi” acih zong amah kamsang hiam?, a kipilsak lua hiam? ngaihsut huai hi. May 27, 2003 a Sia Mungno in “Why should a possible thing be made impossible in the Adventist Organization, that is, for Upper Myanmar to organize as a conference?” (Adventist kiphuat na ah a piang thei khat pen apiang thei lo ding in kibawl hiam? tua pen Upper Myanmar Conference khat a kiphuat ding ahihi) a cih tawh saikak leuleu dih ve.\nEimi khat kihausak lua in “ka khantawn mang ning” acih vial leh tua kum sung in Mandalay-ah mawtaw accident in si citciat hi. A khantawn mang zizen mah aive. Kamlian pipi mawk zat zong ki dawp huai veve hi. “Leitung bei dong….hong pia ngei lo ding hi” cih zong deihna tampi akawk dingin kikhia thei hilohiam? Backgear neilo cikei un. Backgear kisam mahmah hi Biakna ah back gear kisamlo hi, zong hi thei lo, piang thei lo hi. Hun koici back sak thei ding na hiam? A kisam pen ‘neutral gear’ or\n‘zero(o) gear’ hiphot aa, a hekna (steering) ahi lungsim utna longal tawh manawh thak ding piang thei lo hi. Kisik kikna (repentance) cih pen Pasian deih back gear” hilo in neutral gear pan manawh thak(new direction) lakna hizaw hi. Kisikkikna pen, backgear(nung kikna, nungtolhna) cilo-in “turning away from sin”(mawhna nusia-a mailam zuatna)na ci zaw hi.\nTHU KHUPNA :\nTu a ki pan in\n1. Conference vai paulap-in mimal mawhsakna, kawkna, leh kona zang nawn kei ni.\n2. Hih conference vai paulap in kipumkhatna aphelkhap leh mimal ki muhkhialna apiangsak thei akisailo thudangte tawh sawh pawi kei ni.\n3. Hih conference pen pawlpi mungtup ahih mah bangin atamzawte’ deih, leh apiang thei (a hi thei\nkhin) a hihmanin Balaam leh Judas dan in sem kei ni.\n4. Mawtaw hawl siam mahmah khat pen ih khamtung-ah, driving licence a neih loh bek paulap in hawl theilo hi, kicing lo hi, letmat nei lo-in hawl kei hen, ci bekbak tuan nai kei ni. Tua hi leh cik ciangin ih tunnopna tung zo ding ihi hiam?\n5. Ih ki koko ciangin tua-in mualsuah nading tha pia lo zaw ahihmanin, thungetna leh ki-apna, huhna leh piak khiatna, veei na leh sepna tawh pan mun la tekin ih pawlpi leh ih minam adingin sem tek ni. Ih tu leh tate khan teh ci pan lo-in ei khang mahmah in muta (ding) hi hang.


url: =US gamsung khualzinna pawlkhat – 71 :: ZOMI DAILY\nposted on 13 March 2016 at 8:00 am Lomkholna: Article, Awnzapau\nApu Mungte Unau In Sa Hong Gawh\nApu Mungte unau a nupi Lian Dim tawh vokluang ngengpi khat bawlsa in inn hongtun uh a, ko hong gawh ahihi. Kongzing naizaw diakteng leh it leh ngaih teng kho in nitak lam akipan ka tu khawm ka khawlkhawm ngeiingaii uhhi. Kong gensa mah bangin a pu Mung pen Mindat ka om lai ua kipan akithuah den ka hi uhhi. Haka ka om lai in zong AJE (Assistant Junior Engineer) dong a ngah ngei hi a, ahi zongin ih Kawlgam khasum bel neektawm bek tanghial zong kikham kicing zo mahmah lo ahih manin, ko ka nutsiat semsem ciangun haksa sa semsem hi.\nA sawt ciangin a nasepna pan hong khawlin gamdang pai ding vive hong sawm zawta hi. A gamdang painate ah zong amah leh amah kipekpek hi a ken bangmah ka theihpih kha man kei liang hi. Bangbang ahi zongin ko innah innkuan bang a om a ko inn a khangkhia ahih manin lungdamna hongko ahihi.\nAnupite leuleu ciangin a pa uh Pa Pumneu (Maj Pum Za Cin) in hong nawtsiat ciangin, a mah zong thuman cinten khat ahihna tawh, khasum bekmah a ne hi a, neihsa lamsa a om loh ciangin nuntak haksa hong sa veve uhhi. Kawlpi a Chin College Project ah ka tun ciangin amau a’dingin ka huh theihna pawl khat hong om hi. Kalay College te lai-at nasep piak theihna ding kei tawh kisai ahih pah lian loh hangin akisam a tuamtuamah panpih theihna ka neih ziakin Donkawi lai-at nasep hong ngah thei hi.\nTua zomah a pute’n pakta leh Pasian in thupha pia in kuamah kim ngah zawh loh College zum pan a ki-siausak saikhan khawng hong ngah thuahthuah lai uhhi. Ama nasep asep paisuak loh hangin nasep ngahna dinga vaii atuamtuam ka panpihnate lungdam kohna banah Zangkongah zong Bld 88/Room # 7 Forest Road, Alone a ka innah tawlpi khat ka omsak ngei hi.\nRakhine gamah leii lam ding a ka pai ciangin Khaipi samin ka tapa Kap makaihna tawh Sittwe leh Kyauktaw kikal sumzon paai zonna vanpua courier ka semsak hi. Tua lai ah hamphatna tampi tak zong ngahlawh hi. Tua teng khempeuh kigawm khawm a lungdamna hongko uh ahihi. Yangon ah inn khan hoih mahmah khat lei a tua leina dingin sum tampi mah leitawi in ka huh ngei hi.\nNitak anneek khit ciangin a hong pai mimal khempeuh nuamtak tukhawm khawlkhawmin biakpiakna leh thugenna kicing takin ka bawlthei uhhi. Hun khempeuh mankhit ciangin USA THUPUAK Laitai sung a suahsak dingin Sia Thangno (Rev Kham Do Thang) leh Nepau (Pa Neng Khan Pau) in dotna atuamtuam hong nei hi.\nMiami Khuapi ah Innsang Pawl Khat\nNo. Name Height Floor Year\n01. Four Season Hotel & Tower 794ft 70 2003\n02. Wachovia Financial Center 764ft 56 1984\n03. Marquis Miami 700ft 67 2008\n04. 900 Biscayne Bay 650ft 63 2008\n05. Met 2 Office Tower 647ft 47 2010\n06. Mint at Riverfront 631ft 55 2008\n07. Infinity at Brickell 630ft 53 2008\n400ft tungsiah a sang akilam khinsa inn avekpi in 59 om a, tuate lakah kum 2000 khit a, a lam 99.9% hi mawk hi.\nAlam sanlaitak uh 400ft tungsiah inn 7 hi a, a sawtlo a, a lamding a thukimna ngah khinsa inn 30 pha hi. Tua zawh ciang mailam a, a lamding uh thukimna nget leltak 19 pha a tua lakah a sang penpen thumna ciang a nuai a bang hi.\n01. Miapolis 3200ft 160 2017\n02. Empire World Tower I 1022ft 93 2014\n03. Empire World Tower II 1022ft 93 2014\nNambat khatna Miapolis lam khin leh leitungah innsang penpen hi pah ding hi. Tu laitak a leitung a innsang penpen Dubai ah The Burj Khalofa or The Burj Dubai acih om a, 2,717ft sang hi. Miapolis lam ding thukimna pia in kilam khin hi leh pi 500 dektak sangzaw lai ding a, leitungah innsang penpen hi ta ding hi. A khangto sate mah na khangto semsem a, ei Asia gamte phak zawh pak ding ahi kei hi.\nPrevious: Nang hilecin Na-bangcih tammaw? ~ Pu Zokhai\nNext: Singlamteh Tungah Kikhai Kei Un ~ Hau Za Cin


url: =Etteh huaite enteh (1) ~ Thang Siangh :: ZOMI DAILY\nposted on 7 April 2015 at 10:06 am Lomkholna: Article, Thangsiangh\nLeitungah gamliante khantohna entehin gamneute kikhangto zel hi. Ei khangno tuailaite inzong midangte i phakzawh ding delh kul hi. Pu Kim Gin in ama ut khatpeuh sutsutin gen thei hi. Tua pen “Kim Gin lungsim” ci uh hi. Khantohna pen khangnote khutsungah om hi. Upa vaihawmte in khangno thatang leh pilna zangsiam le-u kipumkhatna zong oltuam pah hi.\nKhampat khua Lusei veeng\nKawl kumpi sia lua ahihmanin mikhempeuh in paulamin mawhsak hi. Ahi zongin khua khat ii khantohna ding pen, khuamite leh hausa upa leh khangnote sep ahi hi. Kumpi in hong nawngkaisak zawhloh khuamite septheih tampi om hi.\nKhampat Circle Leader kaseplai-in, ngeina-hoih tampi nanei uh hi. Khampat pen veengli kisuah hi. No-1 Tedim hi. No-2 Lusei hi. No-3 Thado hi. No-4 Haka ahi hi. Tedim veeng pen khuasung kivak theilo hi. Lampi khempeuh lawi-bualna buannawi suak khin hi. Lampi pelhin huangsung khawng kilut khuankhuan hi. Haka leh Thado veeng pen Tedim veeng sangin hoihzaw deuh hi. Pauban tampi om hi.\nNo-2 Lusei veeng peuhmah pauban tawm mahmah hi. Lampi khempeuh sehnel kisungin kei silsial hi. Tui kivung peuhmah omsak lo hi. Huangdai ki-umin hoihtakin kivaat sitset hi. Niliap singkung leh pak hoih nono suan uh hi.Huangkiim’ leh khuasung lampi ah gan zauvak kimu lo hi. Bawngleeng a hawl laitakin a bawng in ek a thakleh, a neipa leengtungpan tuakin paiipah lian hi. Ganhing ek omlo hi.\nKhua ki-uk dan\nHausa leh Veeng upa nei uh hi. Khangno kipawlna ah zong, president, Secratary, leh Veng-pazang nei uh hi. Hausa zum atuamin lam hi. Hausa-zum leh khua kipawlna sumbuuk kizom sak hi. (Ta-mah-vuai-za-mah) icih pen ahi hi. Hausa-zum innpi gei-ah Taangkona Tausaangpi khat nei hi. Patau khempeuh tua dawnah kiko hi. Daak saat hi. Taangko dingin, mitei, mithahaat, mi-kizen guai uh hi. Taangko beklo-in gaal zong vil hi. An a kham ding kipia a, lokhawh tangin seem hi.\nThulamdang khatpeuh a omleh Hausa zumah kipuak hi. Taangkote in daksaatin tausang tungpan kiko hi. Inn aa om hausa upa leh khangno omzahzah kikhawm uh hi. Tawmvei sungin tungpah hi. Khua leh tui aading a singam dingin kuankhia uh hi. Bubu lo uh hi. Kihemhem lo uh hi. A tung masa leh tam a seemzaw kidem uh hi. Kangmei patau hiam? Galvai hiam? Guta damiah migilo hiam? Khuaihaang hon bangin kuama phut ngam ding hilo hi. Ama dawk kituh uh hi.\nNopna dahna-ah ki-uapna\nEi Tedim mite pen ki-uapna hoihnapi zaa huam zo lo hi. Minambup khua leh tui huamzo lo hi. Beh leh phung, tanu-tapa leh ei omna pawlpi ciangbek ki-uap a, toi mahmah hi. Minam itna khang theilo hi. Khua leh tui khualna khang theilo hi. Tua sangin a zaizaw kalkhat suanto laileng nopci-in kicing pah ding hi.\nLuseite khantohna leh kipumkhatna pen Khangno kipawlna khauhtakin nei uh ahihman ahi hi. Khangnote in Hausa upa tawh a khangkhangin naseem khawm uh a, ngeina-in nei uh hi. Biakna Pawlpi ki-uapna tuamneih lo uh hi. Beh leh phung leh tanu-tapa bek tawh naseem lo uh hi. Tua pen nopna dahna ki-uapna gen kahi hi.\nMisi khat a om ciangin, Pawlpi makai leh Hausa upate leh inntek kikumin a guini ding seh uh hi. Nattom natna hoihlo a kilawh thei pulnatna ahihleh manlaang takin hankhul to-in gui pah hi. Ki-uapna pen hunnuamtakin zang lel uh hi. Hun zatna pen Pawlpi in uk a, siguina, leh gamtatna khempeuh khangnote khutsung hikhin hi. Khangnote siko-in zang hi. Khuul to hi. Misi a phuum khit dong khangnote gamtaang uh hi.\nNungakte in innsimah singkhuah khat leh antang haikhat dong uh hi. A piazote in amau piaknopna zui-in ci-al, cikhum, antang avalin napia thuah uh hi. Si-innteekte pia uh hi. Khangnote in nitak ciangin niangtui-tuilum awmin tutpih uh hi. Lusei Veeng aa teng meigong tagahte hampha mahmah uh hi. Meigong tagah mizawngte tasam saklo uh hi.\nMizangkhal naseemzolo dammawh a om ciangin Khangnote in khatvei ciat lo vahuh hi. Inn phopzo lo meigong a omleh amau huhzawh zah ciat tawh, bitelkhat a tawi om, naanglomkhat a tawi om, guaphel khat a tawi om, tua bangin inn vaphop sak uh hi. Christian lungtang puak hoih mahmah hi.Tua khempeuh theih huai hi.\nKhualiante pen veengnih veengthum kisuah thei hi. Khangno kihello omsak lo hi. Khuasung galmuanna khempeuh zong khangnote khutsungah koih hi. Guta man uh hi. Khua leh tui neihsa susia, lampi, lei, mualsuang, singno, buuk, huangdai susia theite kanin thuhilh hi. Liausumte pen hausa leh khangno fund ding hipah hi.\nKhua khempeuh hibang kipawlna thahaat tek hilengminam buppi aading kipumkhatna olno takin kingah ding ahi hi. Thang Siangh\nPrevious: ZTK hangaa ka ngaihsut khak Thu\nNext: Kuala Lumpur asuksiatsawm migilo 17 kiman ~ ZD


url: = Tinaung Takluem SAWLTAKTE 22\n1 Suapui te le pa te awng, keima le keima ka ki hukna kammal te hong ngaisak tavun, ci hi.\n2 Amate in Hebrew kam taw a pau a zak uh ciang in, thim seseam uh a: taciang Paul in,\n3 Keima sia Judah mi tatak ka hihi, Silicia ngamsung ah khuapi khat ahi Tarsus ah ka suak hi, ahihang hi Jerusalem ah ka khang a, Gamaliel peang ah pu le pa te i ngeina a cing in hong hil hi, taciang tu ni in note bangma in Pathian sang ah thalawptak in ka om ngei hi.\n4 Taciang Topa lampi* Lampi Thu um te a cinopna hi a zui te vawtsia in, ka that hi, taciang numei le pasal ci ngawl in ka hen a, thong sung ah ka ap hi.\n5 Thiampi sang le Sanhedrin te theampo in zong keima atu in tettipang hi: Damascus a om te hen tu le Jerusalem ah paipui in, danpiak natu lai te ka nga zawkciang in Damascus ah ka pai hi.\nPaul in A Kikhealna Thuson\nHlh. 9:1-19; 26:12-18\n6 Taciang khual ka haw a, Damascus ka thet dektak sun hun pawl in, van pan in khuavak tang mama ka kimkot ah thakhathu in hong tang pimpem hi.\n7 Lei ah ka puk a, aw khat in, Saul, Saul, banghang hong vawtsia ni ziam? hong ci ka za hi.\n8 Taciang keima in, Topa awng, nang akua ni ziam? ci in ka zo hi. Taciang Ama in keima tung ah, Keima sia na vawtsiat Nazareth mi Jesus ka hihi, hong ci hi.\n9 Taciang ka kung ah om te in khuavak sia mu takpi uh a, lau mama uh hi; ahihang keima hong paupui pa i aw a za bua uhhi.\n10 Taciang keima in, Topa awng, bang vawt tu khi ziam? ka ci hi. Topa in keima tung ah, Tho in a, Damascus ah pai in; tua mun ah na vawt tu in kong sawl theampo te kong son tu hi, hong ci hi.\n11 Tua a vanglian khuavak hang in khua ka mu thei bua hi, ka kung a om te in a khut uh taw hong kai uh a, Damascus ka theng hi.\n12 Tua mun ah Ananias a kici mi khat om hi, ama sia thukham bang in biakna sang ah a kipumpiak hi a, tua mun ah om Judah mite sung ah a ki phatson pa khat a hihi,\n13 Tua Ananias sia ka kung ah hongpai a, a din kawm in, suapui pa Sawl awng, khua mu kik in, hong ci hi. Tua hun lian in ama ka en hi.\n14 Taciang ama in ka kung ah, i pu le pa te Pathian in Ama deina he tu le, mi thutang khat mu tu a, a kam pan a pusuak kammal ngai tu in hong teal zo hi.\n15 Banghangziam cile nangma sia na mu le na zak te ngual theampo tung ah Ama tetti na hi tu hi.\n16 Taciang, tu in bang ngak ni ziam? tho in a, tui ki phum in, taciang na mawna te sil in a, Topa min sam in, hong ci hi.\nGentel te Kung ah Thuhil Tu\n17 Tua zawkciang Jerusalem ka theng kik a, biakinn sung ah thu ka nget laitak in, mang khat ka mu hi;\n18 Tua mun ah Topa in, Manlang in, taciang Jerusalem pan manlangtak in pusuak in: banghangziam cile amate in keima taw kisai in na tettipanna hong sang ngawl tu uh hi, hong ci hi.\n19 Taciang keima in Topa awng, Nang hong um te synagogue sung theampo ah sat in thong ka taksak hi, ci amate in hong he hi:\n20 Taciang nangma ngalhang Stephen thisan a luan lai zong in, keima zong a hui ah ka ding a, a thina ah ka lungkim in a that te i puan te ka kepsak hi.\n21 Taciang Topa in ka tung ah, Pai in: banghangziam cile Gentile mite kung a khuala mama na ah kong paisak tu hi, hong ci hi.\nPaul Rome Mi\n22 Hi thu a son dong amate in ngai uh hi, tua zawkciang in a ngingtak in au uh a, hibang mihing that vun, leitung ah om heak tahen: banghangziam cile ama sia a nungta tu ki phu ngawl hi, ci uh hi.\n23 Amate a au kawm in, a puan u te hawkkeak a, leivui van ah lawn ngawp uh hi.\n24 Tulkhat uk ngalkap mangpa in Paul sia ngalkap inn huang sung ah tumpui tu in thupia hi, taciang ama langpan in banghang mipi te au ziam? ci a heak natu in Paul sat a, thu dong tu in vaitha hi.\n25 Ahihang amate in savun khauhual taw a hen uh ciang in, Paul in zakhat uk ngalkap mangpa kung ah, thu a kisit ngawl lai Rome ngam mi khat sat tu ngeina ziam? ci hi.\n26 Tua thu zakhat uk ngalkap mangpa in a zak ciang in, tul khat uk ngalkap mangpa tung ah, na nasep kidawm in: banghangziam cile hisia pa sia Rome mi hi, ci hi.\n27 Tua zawkciang in tulkhat uk ngalkap mangpa hongpai a, nangma sia Rome mi na hi ziam? hong son tan, ci hi. Paul in, hi khi hi, ci hi.\n28 Taciang tulkhat uk ngalkap mangpa in, Rome mi ka hi na sia dangka tampi pia in ka nga hi, ci in zo hi. Taciang Paul in, ahihang kei ka sua pan in Rome mi ka hihi, ci hi.\n29 Tua zawk pociang in thudong tu te Paul kung pan paikhia uh hi: taciang tulkhat uk ngalkap mangpa zong paul sia Rome mi hi, ci a heak zawkciang in, patau mama hi, banghangziam cile ama in Paul man in a lehhen hang a hihi.\nPaul Sanhedrin te Mai ah\n30 A zingsang ciang in, Judah mite in Paul thusitna thu a tel thiang nop uh hu in, a hen nate sutsak uh a, thiampi lian te le, sanhedrin† Sanhedrin Judah biakna makai te te hongpai tu in thupia hi, taciang Paul paipui uh a, amate mai ah koi hi.\n*22:4 Lampi Thu um te a cinopna hi\n†22:30 Sanhedrin Judah biakna makai te


url: =Cimphawng dotna kidong dihni :: ZOMI DAILY\nposted on 27 December 2014 at 12:15 pm Lomkholna: Article, PeterSuumpi\nDotna No. 1\nNa inn gei ah ansai khat om in tua ansai ah an te pen alimloh ban ah zong siangtho lo hi. Ahihang kei aading anai pen hi ci in na ne teitei diam?\nDotna No. 2\nAzenzen in na sum 100 akiatsuah hiding in tau sum pen na pai na lampi tung ah kia in ummawh ding in tua sum pen sum 200 bei in na zong kik tam?\nDotna No. 3\nMi khempeuh pen na khempeuh ah baihtak in gualzawhna ngahzo hi cih na um hiam?\nDotna No. 4\nKa kisik leh zong phamawh kei, ka hihzawh loh ding thei pipi in ka hihzawh khak leh ci in kisin vet kei ning aci ngei mi a om hiam?\nAtamzaw in “No” ci in khat le nih in “Yes” ci hi.\nTua alimlo asiangtho lo ansai pen na lawmngaih in ngaihsun leng, akilem theilo mi nih omkhop cih dan aa khat zulhtak lam thei gige napi (ahang theilo) in kitawngzel kingai kik zel cih bang zong om veve hi. Alim lo singgah, anekhuailo singgah ahihlam thei gige napi in anai pen aa om ahihman in va nene khat cih tawh kibang hi.\n“No” aci te in alawmngaih azulhtat lam atheih aa kipan, asiangtho lo ansai cikmah in pai ngei nawn kei ning ci in akhemgiap te a hi hi.\nAvek phial in “No” ci uh hi.\nAhihang hidan tawh akibang thu te pen ih nuntakna sung ah hong piang zelzel hi. Mawhna khat ih bawl khit ciang ih mawh lam thei napi in mawh ing kici nuam lo in hun azahnih zangin paulap zong thei te, thu hilhna athuak ciang hun mawkbei sak in akhasai thei te, khat peuhpeuh asup ciang angah kik theih nawnloh ding lam thei napi in kum sawt liang in khasia thei mi te tawh kibang hi.\n“No”aci te pen khat peuhpeuh asup ciangin ahun azahnih bei in khasia lo in amanlang in hanciam kik thei te hi ta hen.\nAtamzaw in pen “No” cih uh hi.\nAhihang migualzo khat ii thugen (ngaihsutna piak) pen mi tampi te in sangthei deuh uh hi. Gtn: Advertisement sungah kha khat sung manglai asiam in hong hilh ding, minutes 5 sung in problem solving hong hilh ding cih aa kipan, gualzawhna te pen ataktak in tua zah in ol takpi ding hiam?\nOl lo hi. Khatvei lai in mawtaw hawl khat in ama hawl mawtaw sang ahoihzaw khat amuh ciang in bang hang in midang te sum zon dan ol in kei sum zon ciang haksa se aa leh ci in thum ngei hi.\n“Leitung ah bang sum te zon dan ol tuak sa na hiam?” ci in ka dot leh hong dawng kiklo hi.\nHaksatna na lau loh ciang gualzawhna ngah ding hiteh, agualzo sa mi te pen haksatna namkim ana nawk khin teng na hi uh hi.\n“No” aci te pen haksatna atuak uh ciangin olno tak in lungkia lo in hipen gualzawhna ii lampi kipatna hi cih apawk thei te hita hen.\nPawl khat sin teitei nuam ing, pawl khat in sin kei ning.\n2000 kum world cup tuikhal skate tuang kidemna ah kham pahtawina ahngah Michelle Kwan ii thu tawh genteh leng … kidemna pawi akipatma pek in akhatna ngaih ding in amah le amah akimuangsa ah hi hi. Ahihang in semi final ciang ah amah thumna ciang bek ngah in atawpna penpen mi kitelna music tawh minutes 4 sung asawt a etlawm skate tuang kidenna ah pumpi thum vei kilum let pen nihvei vilvel hong hih ngam giap hi. Hipen gual lelhna sung pan ahoih penpen ding aa metdawkna khat ahi hi. Atawpna ah kham pahtawina hong ngah petpet hi.\n“Ka hihsin khak loh kisik mah si ing ci in guallelhna pen kei ngak nuamlo ka hihman ahi hi” ci in apahtawina ngah laitak in gen khia hi.\n(Khatvei hanciam kikna pen gualzo thei, zolo thei ahihsam hang khatvei hanciam kik kei leng bel gualzo vetlo ding cih theihsa hi.)\nPrevious: ZAM Thupuak :: 28 December 2014\nNext: Kiteenna nam (3) ~ Peter Suumpi


url: =Malaysia na dam hiam ~ Lian Tuang :: ZOMI DAILY\nposted on 3 February 2016 at 6:00 pm Lomkholna: Article, Liantuang\n“Ciimnuai a sa kibak, geltui ah kithuk. Lungdamna mangngilh ngeilo sawt vei taleh thukkik teitei” cih paunak thunamtui mahmah khat I nei khinkhian hi. Zomite pen lungdamna a ciamteh minam, lungdamna a thukkik minamte I hi hi. Hih pen minam picing khat I hih na zong ahi hi.\nNuntaklui nung hei na\nKawlgam Zomite nuntakzia a gamlalua khollo hunkhat nunghei kik pak leng, gam kiukna ginatloh luat manin mipite kizawm mahmah hi. Mipite zawn cih takin kizawng hi. Inn nupite in an a huan ciangin gilpi a dim baih ding bek kingaihsun hi. Duh maw duhlo, tha om maw om lo cihdan peuhmah kingaihsun zolo mai hi. Zinghuan nitakhuan ding kitasam in, nipi khat sungah buhciim siang le ci anpi in 4 / 5 ta bang kinei den hi.\nNik le puan zong a thak kilei zo peuhmah lo a, ute puan pen naute in kidawl toto hi. Ko unau bang pasal 4 ka pha uh a, ka u puan khempeuh keileh ka nau a neupen dongin silhkha hi. Ka u puante bek silh toto ka hih manin ka u lawmte in ong thei khial pahpah hi. Ken zong tua puante kum 3 / 4 bang ka silh khit ciangin ka naute in silh leuleu ahih manin kei lawmte in zong ka nau na thei khial zelzel uh hi.\nNik le puan kilei zo sunsun leh Second hand hi a, lawmte in “ tu ni meipi kai ka cihleh puanthak a nei om hi ven” ci in kiciamnuih hamtang ahih manin tua second hand a thak liklek pen kisilh ngam paklo lai hi. Kei bang zummawh thu ahi phial zongin thuman khat gen leng, tan X ka zawh khit kumpi na ka sep khit ciangin bombi sungten a teng zo pan ka hi hi. Ka tan 8 lai a ka lungsim tawnga ka ut mahmah thu khat om a, Jean bombi pen kawnggak tawh teng ding cih hi zen hi.\nHih dan nuntakna pen keibek hi lo a, Zogam nuntakzia ahuampi ahi dingin ka lamen hi. Hih bangin nuntak hamsa lua ahih manin nuntak zong ding, an le tui zong dingin phul theihna khempeuh kiphul ngeingai hi. An taw in mun khempeuh ah kipai hi. Ahuampi in a kipaina pen Mizo ( India ) gam kitung ngeingai masa hi. Tampi nuamtuam hi.\nTua khit ciangin Malaysia lampi khat ong om kiukiau hi. Malaysia lampi ong om theih a kipan in mipite nisim nuntakzia damdamin kikhel toto hi cih theih ahi hi. Zogam Zomi gilkial dangtakin keu thilthial in a om laitakin Malaysia gam tungtawnin nuntak gim nam kik in no suah kik ding a kipan tawh kibang ka sa hi.\nTawlpi khat sung Malaysia sumtang tawh a kinungta hi phial hi ka ci nuam hi. Malay ah mikhat in na a va sep manin a innkuan sung nuntakna uh kikhel sak zo hi. A u le naute in sathau meh nezo zaw deuh pah hi. A u a naute in sangkah ding gel ngam zaw deuh uh hi. Inn le lo kizun zaw deuh hi. U sung nausung ah piakkhiatna tawh itna kilakkhia zo zaw deuh hi.\nPawlpi sungah sumpi kibehlap zaw deuh hi. Biakinnte sikkang kikhuh zo zawdeuh pah hi. I biakinnte ah Guitar, keyboard le tutphatte ong om zaw deuh pah hi. Ahuampi in gen leng Malay gam a I sanggamte khua-ul sisan hangin Zogam kimalh zawdeuh a, nuntak gim kinam kik hi a ci nuam ka hi hi.\nHih bangin Malay gam ah I sanggamte pawlkhat in lunglen khuangaihnate kitheihmawh bawlin sun le zan cih om loin khitui le khua-ul luangkhawm in hanciam takin na a sep manin Zogam le Zomite nuntakzia kalkhat a kisuan to in ka ngaihsun hi. Tua bek hi loin a kuamaciat nuntakzia a hoih zaw ah a kilapsang theihna dingin amauteng mah in Malay pan in leitung mun tuamtuam ah kalkhat na suan toto leuleu uh hi. Amaute khantohna tawh kizui in Zogam zong kilam toto zel hi.\nTua tawh kizom in tulaitak mahmah in zong Malay le leitung mun tuamtuam a om u le nau a kuamaciat pen Zomi Zogam gilkial dangtakin a om laitakin a kisam bangin an le tui a zong leh a piate na hi uh hi. Khua le tui, u le naute ading a kipia khia, a zahtakhuai mahmah, upi dinmun, nu le pa dinmun a late na hi uh hi.\nPianna Zogamnuam leh it le ngaihteng khualna hangin Zomite leitung gam tuamtuam a tung kawikawi I hi zaw hi. Hih bangin Pasian hehpihna tawh mun tuam gam tuamtuam ah I om na pen Zotu Zota Zomi le Zogam in gualtawh tanbang a kim theihna dingin gam tuamtuam panin ahanciamte na hita uh hi. Hih bangin omna kibanglo gam tuamtuam pan ahanciam sanggam u le nau akua maciat nong cidam thahat nading uh pen innngak ko na nu na pa, na ni, na gang, na pi napu, na u na nau, na veng na pam, na khua na tuite in nisim naisim in ka thungetna uh ahi hi.\nHih bangin Pianna Zogamnuam le innkuan ading nuntakna pia ngamin a kuankhia khempeuhte aw, na om na ciat peuh uh ah na damkim tek uh hiam. No adingin zingsang simin I Pa Pasian kiangah hehpihna na ngen den ung. Zingsang ka thawh uh ciangin ka zanmangte uh ngaihsun kik in no ading mangpha ka man uh hiam ci in ka na lungngaingai uh hi. Khualzin a vak a ciah khat a om ciangin ka u ka nau, ka tu ka ta tawh na kimu uh hiam ci in na thu uh ka na kankan uh hi. Khuahun khantohna zui in phone le van hoih tuamtuam tawh na thu na la uh ka na kan zel uh hi.\nHih bangin thu le la ka na kankan uh ciangin abeisa hunkhat lai a,nu le pa tha dawnin nu le pa dinmun sawt veipi a la ngei ahi, Malaysia pen nidang tawh kibang nawn loin khat veivei hamsa thei cih na za ung. Hih thu pen I minam bup ading vai lianpi khat hi mawk lo hiam na cici ing. Unau sanggam khat I hih manin a citheite in a hamsate a kipanpih diamdiam dingte I hi hi. Khua le tui leh minam ading nasem vive I hih manin khat le khat I vangikte a kipuakpih dingte I hi hi. Khat le khat kiho tangtangin a hamsa a dongtuak a om hiam ci in kivil tek ni.\nHih bangin khat le khat I kizop ciangin a diakdiak Malaysia a I sanggam u le naute hopih dih ni. I panpih theih a om leh hanciam dih ni. Tua bang I gamtat ciangin sanggam u le nau cihna ciang bek hi loin hunkhat lai a, Nu le Pa tha dawnin innkuan sung, khua le tui azun a puahte tungah itna tawh lungdamna a thukkikte zong I hi pah ding hi.\n“Ciimnuai a sa kibak, geltui ah kithuk. Lungdamna mangngilh ngeilo sawt vei taleh thukkik teitei” cih paunak a nuntakpihte zong I hi pah ding hi.\nPrevious: Nu leh Pa’ kiangpan Laikhak – 2\nNext: Khang khat ading bek upnate pawl khiam in\nKhi tui bang hongluang liang veh e pa tuang lungdam mah2 ingei mi mal lungsim zong hong tha hatsak tuam ei


url: =Revolutionary Evolution of an Untold Legacy: Economic Sanction leh Kawlgam Mipite nuntakna\nKawlgam business makaite' (siang gen leng Galkap kumpi, U lian lamte leh a pawl te) amau sum leh paai hamsat theih na ding, sum leh paai tampi a sup lawh na ding, amau power a kiam zawk deuh na ding etc. deihna tawh economic sanction cih pen politics strategy in leitungbup ah a ki zang thu ahi hi. Economic sanction (Gamdang, gam khangto gamte tawh sum leh paai suakta tak in bawl theihna khaktanna, lampi hukbitna) pen NLD leh a pawlte' vaihawmna bang tak hi leh a ngei mah a bat ding deih uh hi.\nKawlgam economic sanction tawh kisai ngaihsut huai mahmah ding thu pawl khat mipi' tel theih ding in tom gen mahmah leng:-\nA hang a nuai ah en suk ni...\n2. Solomon in Nupi ta kituhte a thukhenna sung ah, tano nei nupi tatak zaw in bel, ken ka ngah sang in, amah pia zaw in ci in, tua a ta ngek a sih ding, a gimthuak ding khual hi. Nupi khat zaw in bel ama ta tatak hilo ahih man in, naungek i thuak ding khuallo in, tum tan in, phel hawm ding, naungek pen a lang tuak in hawm ding cih hi mawk hi. Economic sanction icih pen khat veivei ciang in, tua nupi nihna zaw dan mah bang in, aggressive thei a, amau political interest bek en in, phulphuh in, mipite' thuak ding, mipite' hamsat ding khua man nawnlo thei hi.\n3. Paunak sung khat ah, Saipi a gawng pen zong laipi thau cia pha lai veve kici hi. Kawlgam sung ah gamdang pan in a diakdiak (Europe leh America) business men economic sanction a om man in Kumpi lam U Liante in haksatna tampi tuak hi. Mihau khin leh, neih leh lam a dim val liang in a nei U Liante' business suplawhna pen, ei bang in mi mawmawk, nisim buhtang leh anngiam na tawm nisim nek ding a kham zolo mipite' neih pen hun tawh teh leng ki khai lai mahmah hi. Kumpi U Liante gotna (dan piakna) ding in economic sanction bawlna in, nek leh dawn ding a kham zong a nei zolo mizawngte hau sak tuamlo a, mipi' va, gam leh lei sung pan vanmangpha teng ong laksak U Liante' hauhna leh business a nawngkai sak tuam hang in, ei a tawh kikim dek nai tuanlo hi. A thuak tatak pen nisim nek leh dawn ding a lungkham ciang, mipi teng mah ahi hi.\nMi lungsim nei gam uk kumpi leh u liante' hamsat na ding in akibawl ahi sanction pen, mi lungsim a nei phalo gamuk u liante' a ding in bang mah lauhuai hetlo, nawnkai tuanlo lel a, nuam bang sa zaw sop thei hi.\nGim thuak sak nuam lua kisa, tui sumkuang, tuilipi sung ah i i khiat leh, aman nuam na sa zaw san lai cih bang zong om thei hi...\nPosted by Taang Sianpu at 8:36 AM\nLabels: Economic Sanction\nCreate Wordpress Multi user site


url: =LAOS | March 5 ~ MUC\nLAOS | March 5\nAdmin 7:29:00 PM Articles, MISSION NEWS\nOUDOMXAY KHUA-A MEIGONG NU\nSadua Lee, 33\nSadua in Laos gam saklam ah kituah nuam lo hi. Pawlpi makaite in a dot uh ciangin pastor pa in paulap tuamtuam gen hi. Sadua in Laos gam sung Oudomxay cihna mun ah teeng hi. Hih munah SDA mi khat zong om lo hi. A tawpna-ah a zi tawh sapna ngahin phalbi sungin innkhat sapin om uh hi. Phalbi mawkmawk hi lo-in vot cihtakmahin vot a, vukkhal leh tuikhal mangkhin hi. Ganhingte leh singkung lopa si khin hi. Tua bangin cikmah hunin khua vot ngei lo hi. A innsapna uh inngol khat hi-in lupna, refrigerator, zan puan cihte bangmah nei lo ahih manin huih vot mahmah hi. Huih a nun ciangin inn sungah huih lutin khua dam mahmah hi. Innvengte in zanpuan hawm uh a, tampi nuamtuam mahmah hi. Ahi zongin Sadua in khuavotna hangin lungkham khol lo-in ama lunghimawh pen in bangci bnagin Hotkhiatna thu\nGen ding cih lungkham zaw hi. Hotkhiatna thu a langpan mite tungah hotkhiatna thu gen ding hamsa mahmah hi.\nAmasa-in a zi bek tawh biakpiakna nei uh hi. Amau kia bek hi-in lungkia uh hi. Hotkhiatna thu bangci gen ding cih pen thei zo lo uh hi. Amaute in koi bangin lungdamna thu gen ding cih thei lo uh hi. Hun khatlai-in ukna nei makaite in amaute tungah thusitna nei uh hi. Amaute lau-in lungkia uh hi. Sadua in pawlpi makaite tungah huhna ngen hi. Pawlpi makaite in zong bangci huh ding cih theithei lo uh a, thunget ding simloh bangmah dang gen thei lo uh hi. Pasian in pilna guanin thungetna tawh kalsuan ding simloh lampi dang om lo hi, ci-in gen uh hi. Pastor Lee in zong pawlpi makaite cih bangin thungenin Topa tungah ki-ap hi.\nPastor Lee in khuakimkotin vak kawikawi-in thungen hi. Khua nawl mualtungah kahto-in tua mun panin khua sungteeng enin thungen hi. Sabbath ni khat khua sung mite inn khatah hawh hi. Tua bangin a hawhna-ah nupi khat dawivei amu hi. Tua mu kiangah vanaihphei-in, tua nupi nu kol kibulhin om amu hi. Nupi dang nga zong dawivei uh a, kha nih sung bang kolbulhin a om uh hi. Guaktangin om uh a, lungsim maan lo-in om uh hi. Ui bangin gamtang uh hi. Sadau pasal a sih khit ciangin dawivei ahihlam kithei hi. Khua hausate in thunget a phal nadingun ngen hi.\nHausate in zong thungetna neihsak uh a, ahi zongin bangmah kilamdana om lo hi. Sadua in a khut a lutungah koihin thungen hi. A zingciangin zong tua bangin thungetna nei hi. Kaal khat khit ciangin tua dawivei nupi in annei thei, tui dawnthei-in damsiang hi. Midangte tawh zong kiho kikhawl thei hi.\nNi khat ni-in nupi in a lungsim Jesuh tungah ap hi. Dawi in bangmah bawlsia nawn lo hi. A tawpna-ah hausapa in a puansilh ding pia, kolte a phel khia hi. A innkuanpihte zong lungdam mahmah uh hi. Meigong nu in ta nga anei hi. A tate in Sadua innah om uh a, a nu tawh om ding lauhuai lai hi, ci-in agen uh ciangin tawlkhat sung Sadua innaha om photlai uh hi.\nLai Siangtho thusinna a neih khit uh ciangin meigong nu le a ta u zaw nihte tawh tui kiphum dingin khensatna nei uh hi. Tua khua kimah amau innkuan in SDA upna a um mi masate hong suak uh hi. Oudomxay khua le a kimle paam khuate ah Jesuh thu a kizel hi. Khua sung mi tampi in Sadua innah hong pai uh hi. Mitampi in lungdamna thu umin amau Honpa dingin Jesuh Khrih a sang thei uh hi.\nTu-in Oudomxay khua-a dawilut meigong nu in khuapihte lo-ah nasemin anlak hun caingin ama nasep thamanin buh a ngah kik hi. Amah in lo nei lo hi; ta nga nei hi. Hih meigong dawilutna panin damna ngahin ama hangin a khuapih mi tampi in Jesuh thu-um mi hong suak uh hi. Ama adingin thungetsak ni. Laos gama thu-um mite adingin thungetsak ni.\nTu quarter Sabbath School 13na sumpi in Laos gamah kipuak ding hi.


url: =Panic Room EP by CedRec on MP3, WAV, FLAC, AIFF & ALAC at Juno Download\nCat: DS 140\n1. Panic Room (original mix)\n2. Panic Room (Vincent Ka remix)\n3. Panic Room (Miditec & JoanLui remix)\n4. Panic Room (Kevin Coshner remix)


url: =Kikhalna (Discipline) ~ GS Pau :: ZOMI DAILY\nKikhalna (Discipline) ~ GS Pau\nposted on 27 October 2019 at 10:45 pm Lomkholna: Article, GSPau\nMikangte in Discipline a cih uh pen kawlte in sii-kaan ci uh a, Tongdotbu sungah ei’pau in kikhalna na ci ahih manin tua kammal mah i zang ding hi.\nKHIRSTIAN-TE IN KIKHALNA NEIH KUL\nTopa Jesu ngiat pen kikhalna(Discipline) a nei pha mahmah khat a hi hi. A nungzuite in zong amah dan mahin kikhalna(Discipline) a neihna dingun kum (3) sung vilvel na pantah hi. Sawltak paul in zong Laisiangtho a gelhna mun tampite ah Khristiante in kikhalna(Discipline) a neih na ding na limgen mahmah hi. Khristian pawlkhatte in eite pen thukham khut nuai ah om nawn lo, suaktate tak tak hi hang, ci-in kikhalna(Discipline) neih ding khawng kulsa lo thei uh hi.\nPawlkhat bang lawpin, khami phial napi, kikhalna(Discipline) cih dan nei ngiat lo uh a, a utut in gamta lel thei uh hi. Khristiante pen thukham khut nuai-ah ki-om nawnlo mah hi. Ahi zongin Khris’ ukna nuai leh Khristian ngeina tawh kipawl kikhalna(Discipline) nuai ah a om ihih lam i kiphawk ding kisam hi. Rev. Suak Za Go (Treasurer, AG General Council, Yangon) in, ” Piangthakte pen to peng kihi lo a, to kilaih hi. I to pen satan pan Jesuh ah kilaih hi bek hi,” ci-in gen hi.\n2. PASIAN’ NASEMTE IN KIKHALNA NEIH KUL\nMidangte sangin Pasian’nasem te deuhdeuh in kikhalna(Discipline) neih ding kisam deuhdeuh lai hi. Banghang hiam cih leh khatvei minsia kha le-uh, a khantawn mah uh khom pah lianlian uh hi. Pasian in bel amawhna a kisikkik takpi nak uh leh maisak pah lel a, meima bang dan hi leh damsak pha mahmah lel hi. Ahi zongin a pawn na om veve a, tua pen a sih dongin manglo hi. Mihingte in a pawn mah na en veve uh ahih manin koihna khat na nei gige uh hi. A mailam ah bangzah tak in ki puahpha-in, thu hoih thupha vive hong vaihawm phial uh zongin kuamah in um zo nawn lo-in, sang zo nawn lo uh hi.\nEvangelist minthang Billy Graham(1918-2018) bang, leitung buppi in a zahtak khat leh US president khempeuh phial in zong thudotpi-in nei uh hi. Hih dinmun a tun theih na zong a thugen siamna khat bek bang na hi peuhmah lo a, kikhalna(Discipline) a neih man mah ahi hi. tu-in Pasian’ na a sep zawh kum (60) val bang a phakna sungah numei vai-in mindaina, sum leh paai vaiah paubaan’na leh kiphatsakna cihte kimu khia ngei nailo, ci-in ki gen hi. Amah zahin thugen siam leh Pasian’ mizat zong a hun hun in om zelzel tei napi, amautein Billy Graham zahin kikhalna(Discipline) neilo uh ahih manin Pasian in Billy Graham zah in sawtpi zang lo hi.\n3. KIKHALNA IN MIHING’ MANPHATNA\nKikhalna(Discipline) in vaang hong neisak hi. I man(value) zong khangsak hi. Kawlte in ” kikhalna in mihing’n manphat na hi,” ci-in na gen uh hi. Gam makaite leh uliante sungpan kikhalna a neite mah in vaang nei-in, kizahtak hi. ki mawlsiamte sung pan zong kikhalna a neite bek mah in ki vaakna-in nei zo uh hi. Tua lote in kisiatna peuh in nei thei uh hi. Khuakhoih, laipilte sungpanin zong kikhalna a neite bek mah in khuasuah lawh uh hi. Lasak siam leh tumgingsiamte’ sungpanin kikhalna a neite bek mah in nuntak lawh bek uh hi.\nNungak pawlkhatte a meel uh hoih in, summai mawhlo napi, kikhalna cih dan neise lo uh a, khuaval thei uh a hih man in tua in a vaang uh kiamsak a, a man(value) uh zong kiamsak thei hi. Kineihsiam pasal(actor) te leh kineihsiam numei(actress) te’ sung bangah kikhalna a tawm luat manin nupa kikhenna leh minsiatna cihte na om den hi. Lasasiamte leh tumgingsiamte sungah zong kikhalna a tawmluat manin khamtheih guihtheih zangin a khan’sih tampi om hi.\n4. KIKHALNA IN KHAN’TOHNA PIANGSAK\nKawlte in, ” Kikhalna a om ciang bek in kikhangto pan hi,” ci-in gen uh hi. Pumpi kikhalna nei a, amah leh amah a ki-ukzo mite migina leh mithupi suakbaih deuh uh hi. Bangzah takpin pil in, siamin, i hat phialta zongin kikhalna i neih kei leh cikmah hun in migina leh mithupi kisuak zo tuan ngei lo ding hi. Japan te in kikhal na neipha mahmah uh hi. Thumaan bek deih uh a, zuautatna leh guktaakna cihte deih kilkel lo uh hi. Meileeng tung leh Motor tung ah van kinusia khat peuh a om teh amau’ aa ahih kei nak leh la tuan lo uh hi. Tua bang mahin Shinto biakna vive a tamna, Khristian 1% bekbek a om kiukiauna Japan gam in thupha sangin khangto hi.\nCondolezza Rice (1954-) pen a neu tung a kipan kikhalna a nei khat hi. Amah in laisim hun, piano tum hun, thunget hun nei hi. A lawmte in picnic pai dingin a zot uh hangin zuilo a, inn ah laisim in, thungen hi. Kum 15 a phak in tan 10 ong, kum 19 a phak in B.sc(Political Science), kum 21 aphak in M. SC, Kum 26 a phak in Ph.D ngah hi.Kum 28 aphak in Stanford University ah Professor, kum 30 aphak in Siapinu Seem hi. America taangthu ah Stanford University ah numei siapi seem masapen leh mivomte sungpan University ah numei siapi a seem masa pen in kiciamteh hi. 2001-2004 Sung US National Security Advisor seem a, 2005-2008 sung state secretary leh foreign Minister seem hi. Leitung bupah a kizahtaak numei pil khat ahi hi.\nBawlung kumpipa Brazil mi Pele (1940-) in siam mahmah leh kikhal na neih thuah hi.Pele in zu-a kipan khamtheih a kici pongpong zanglo hi. Bawlung tualpi sung khawngah hehphangphang ngei se lo hi. kum tampi sung bawlung a suihna sungah yellow card nangawn ngah ngeilo, ci-in kigen hi. kum 4 teh khatvei aki sui World Cup bawlung kidemna ah (4) Vei suikha a , (3) Vei (1958,1962,1970) Brazil te champion ngahpih hi. A lang kungmaite in na suliam gawp uh hi mah ta leh , ama’n na thukkik ngeise lo lel hi. 1961-71 Sung UNO secretary General a seem ngei kawlgam mi U That ( 1909-1974) bang pantanaw khuami hi a, a neu tung pan mahin kikhalna a neih manin hih dinmun ciang a tung thei a hi hi.\n5. EIMA’ PUMPI KI UKZAWHNA\nKhuapi khat uk sangin eima pumpi ki ukzawhna(Self control) hoih zaw hi ( Pau 16:32). Mi pawlkhat gam khat ukzo napi, a mau pumpi uk zolo uh hi. Pawlkhat in pawlpi khat ukzo na pi, a mau’ pumpi uk zo lo uh hi. William Shakespeare (1564-1616) in, ” Ka sumbawm hong kiguksak leh an neek khat ka ngolh lawh ding a, ka min khat vei sia leh ka khantawn an ka ngolh lawh ding hi,” ci-in gen hi. Mihingte pen khatvei minsia kha’leng, tua pen khan’tawn kikhom thei hi. Kuamah in hong thusim nawnlo uh hi.\nA pha (100) I sep pen kimangngilh pah lel hi. Ahi zongin a sia khat i sep khak sun sun pen na kimangngilh lo mawk hi. Tua ahih manin kidop huai pha mahmah hi. Greek galkapmangpa Alexander The Great (356-323 BC) in leitung bup phial ukzo na pi, kum (33) a phak in zu tawh si hi. “Ama’ pumpi ki-uk zolo a hih manin sih lawh hi. Zomite’ nuntakzia i ki-etphat kik ciangin i kihtaak pian khat in zawhthawh thu tawh hong pum uk gawp ding ahih kei buang leh eima’ pumpi’ a ki-uk zolo phadeuh te i hi hi.\nZomi sungah kimawlsiam pawlkhat ki-om sam napi, kimawlsiam masasa zu tawh kidiah pahpah ihih manin kimawlna tawh a kivaak kitawm mahmah lai hi. Zomi sugnah laipil pawlkhat zong ki-om sam napi, eima’ pumpi’ ki-ukzawhloh manin maatutzawhna taktak kineilo-in kilaklawh om gawp thei hi. Pasian’ mizat zong a hunhun in ki-om tei napi, eima’ pumpi ki-uk zawhloh manin sawtvei a kizang ki-om meello mawk hi. Sumhau zong ki-om kiaukiau zel tei napi, eima’ pumpi’ ki-uk zawhloh manin sawtvei kikhom zolo hi. Zomi ulian tampite zu in hong thahsak hi.\nI tate leh i innkuan hoih tak i makaih zawh nading in eima’ pumpi i ki-ukzawh masak phot kul hi. Tuamah bangin pawlpikhat i makaih zawh nawh nading, khua khat i uk zawh na ding, leh gam khat i makaih zawh nading in zong eima’ pumpi i ki-uk zawh masak phot mah kul hi. GS Pau\nPrevious: Nuntakpih ding ~ Dimno’ Pa\nNext: Zogam Khuapi Suahsakna ~ Pau Sian Lian\nLungsim Limlangh (57) ~ Job Thawngno\nSengam paina ~ Pu Thangboi\nKamciam manlang kei in


url: =Syria galkap te’n Terrorism siansuah nading in galkap thakkhat phuankhia, kidona nasia ~ TK Lian :: ZOMI DAILY\nposted on 23 November 2016 at 12:57 pm Lomkholna: News, Syria, Thangkhanlian, World\nNov. 23, 2016: Syria galkap ten zan in terrorism zawh siang theihna dingin “final victory against terrorism” kici galdo dingin galdo nuam a kipia khiate (volunteer conscript) cial hi. Hih dingin galkap dingte pen commando force thak hi ding a, a galkap min dingin Fifth Corps cih min phuak uh a, ahih hangin koi mun-ah gal kidosak ding hiam cih gen lo uh hi. Syria galkap ten kum guk sung phial galdo ta uh ahih manin a si zong a tam banah thanem tuam mahmah uh ahih manin a gam kiim ua a lawmte’ galkapte (regional allies forces) leh Russiate huhna ah a kingak uh kul pian ahih manin galkap thak ding lak sawm uh hi.\nIran in zong zan in Syria gal kikap 2011 khit nung Syria galdona ah galkap 1,000 kisup lawh ta hi ci-in pulak hi. Syria galkap ulian ten hih galkap thak Fifth Corps kicite Syria galkapte leh a pawlte uh tawh kipawl in President Bashar al-Assad langpangte do dingin kizang ding hi ci uh hi. Syria galkap ten tu sawng ten gualzawhna a ngahna uh leh a mainawtna uh-ah a thuap ding leh terrorism siansuahna dingin galkap hon thak kisam hi ci-in Syrian army statement in pulak hi.\nFifth Attack Troops Corps of Volunteers kicite pen kum 18 mi tung lamte kila ding a, galkap panin a tai khia khin sate kideih lo ding hi. Military analysts ten buai ma-in Syrian army pen galkap 300,000 kiim hi a, ahih hangin tu lianin bangzah pha hiam cih kithei lo hi ci hi. Tu lianin Syria galkapte kipawlpihte pen Iran galkapte, Iran in huhna a piak galdo dinga kipia khiate (Iran-backed militias), Lebanon beel-a om Syria a galdo dinga kuan Shia-Muslim Hezbollah group kicite leh Russia ten tung lam panin huhna pia uh a, President Assad langpang rebelste leh ISte do uh hi.\nSyria galkap ten kha tampi a umcihna uh rebelste ukna Aleppo nisuahna lak kik ding hanciam lai uh a, hih mun panin a kihem khia nuamte a kihep khiatsakna ding uh leh khua sung mite nek ding a piakna dingun rebelste kiangah kunh uh a, galkap hong lutte na pawl bawl un ci-in khuamite zong thu zasak uh hi.\nSyria galkap ten khua mite muh dingin vanleng panin thu thehzakna laidal (leaflets) khia uh a, tua laidal sungah Syria galkap ten a khua lak kik khit sate panin rebelste leh khua mite a puak khiatna dingin a zat uh bus dum lim leh “Thau tawite aw, note sapna dingin ka khutte uh kong zankhia uh hi. A zekai luat ma-in na omna uh na nusiat san uh” cih tuang hi.\nSyria kumpi Aleppo bup lak kik ding hanciam in Aleppo ah kidona nasia mahmah a, tu kal bekin Syria kumpi’n rebelste ukna Aleppo nisuahna lamah bomb a khiatna hangin mi 141 in sihna tuak a, tuate lakah naupang 18 kihel hi ci-in Syrian Observatory for Human Rights (SOHR) in zan in gen hi. Syria kumpi in Aleppo nisuahna lak kikna dingin nung Pithai (Tuesday) panin galdo pan uh hi. Syria galkap ten rebelste 87 that ta uh a, rebels ten Syria kumpi ukna Aleppo nitumna bomb leh thau thawh a kapna hangun khua sungmi 16 (naupang 10 kihel) in sihna a tuak banah mi tampi in liamna tuak hi ci-in SOHR in gen beh hi.\nPrevious: Shan gam gal kidona thuthang tomkim ~ Tedim Post\nNext: Tedim Khuahun (21 November 2016) ~ Tedim Times


url: =Achan tungpan ka ngah lesson pawl khat - Zomi Adventist Innkuan\nGamlian tampi te hong zo to in Khua lian tampi te le kulhlian tampi te hong phukpai gawpzo khin uh hi mah na pi, Khuaneu mi tawm lel khat ahi Ai khua hong sim na uh ah, lel pha lua ki sa in mi tampi in sih lawh in hong om uhhi. Amau zong lamdang sa in Topa mah hong dong pah uh a, Topa in adawn na ah “ ….Isreal in ka thupiakna le ka thuciam te pal sat khin hi. No te lak ah asim tham mawh na bawl na om uh hi. No te lak pan atuam vil vel in na hep khiat khit ma teng no te tawh kong om khawm nawn kei ding hi.” a ci hi.\nSee also GC 23: Biakbuk i Cih Bang Hiam?\nKhangluite le Kamsangte laibu pp. 488-496 sungpan\nTags: Dr Kham Khan Khai, SOP\nNext post PROTESTANT LEH SABBATH ( PART II )


url: =ZAM Thupuak :: 02 April 2017 (ZSM pan phamsa te phawkna Volleyball) :: ZOMI DAILY\nposted on 1 April 2017 at 4:52 pm UTC+9:30 Lomkholna: Malaysia, News, Refugee, ZAM, Zomi\nZSM pan phamsa te phawkna Volley Ball ki demna om ding :: ZSM pen 2009 pan kipan khia hi a, tua hun pan kipan ih Zomi pih luang 300 dektak bang kipham khin hi. Hih Malaysia ah innlam hamsatna tawh sum leh paai zongin hong pai hi napi Malaysia leitang tungah thu tuamtuam leh vai tuamtuam hang tawh nuntakna hong bei lawh ih sanggam te I phawkna in Volley Ball kidemna khat kibawl ding hi. Khua ahi a, Pawlpi pan a hi zongin a lunglut peuhpeuh kilut thei ding hi.\nVolley Ball kidemna ah a lut nuam te in Lutman RM 200 hi ding a, May 1 ni in min sazian tawpni ding hi pah hi. May 1 ni in Group khenna zong kinei pah ding hi. Kimawlni ding pen May 8 hi ding hi.\nVolley Ball a khatna –RM1500 + Cup (RM 500 man) leh Medal\nA nihna –RM1000 + Cup (RM 300 man) leh medal\nA thumna— RM 500 leh Medal kipia ding hi. Volley Ball kidem ding ni pen 08 May 2017(Monday) ni hi ding hi.\nZSM ading panpihna hongpia khua leh Pawlpi te : ZSM ih dinkip zawhna dingin panpihna sumtang tawh hong kihel khua leh pawlpi te tungah lungdamna lianpi ih pulak khia hi. Topa’n pawlpi leh khuate tungah a thupha tawh hong tuam sak semsem tahen.\n1. MZCC Pawlpi RM1000\n2. ZEM Pawlpi RM400\n3. ZCA Pawlpi RM300\n4. Shalom Christian Fellowship-KD RM300\n5. MLPP Pawlpi RM300\n6. ZCF-Canaan Pawlpi RM300\n7. Zion AG RM300\n8. ZCWC Pawlpi RM300\n8. Mualkawi Khua RM200\n9. Teeltuivon Innkuan RM200\n10. Mualpi Innkuan RM200\n11. HCCF Pawlpi RM200\n12. Tuithang Khua RM200\n13. Mualbeem Khua RM200\n14. Taaklam Khua RM200\n15. MBF Pawlpi RM200\n16. Cingpikot/Keizang Khua RM200\n17. Selbung Khua RM200\n18. Mualnuam Khua RM200\n19. Zozang Khua RM200\n20. Praise Adonai Pawlpi RM200\n21. Saizang Khua RM200\n22. Tedim Suangpi RM200\n23. Pangsak Innkuan RM200\n24. Laaitui Khua RM200\n25. Haicin Khua RM200\n26. Mualzang Khua RM200\n27. Phunom Khua RM200\n28. ZCF-Kajang Pawlpi RM200\n29. Tuimui Khua RM150\n30. Ngalbual Khua RM100\nZAM ZUM AH THUNGETNA HONG NEIH SAK :: Rev. Suan Go Khai-Phaiza (Senior Minister) Harvest Christian Center in ZAM zum ah hong hawh in Zomi te a ding leh zum a sem palai te a ding thungetna hong neih sak a kilungdam mahmah hi. Topa’n siapa leh a pawlpi thupha hong piak sak semsem tahen.\nZAM ZUM AH THUNGETNA HONG NEIH SAK :: Pastor Gin Hau Tuang, Victorious Living Assembly, Sia Aungpi, Evan Mang Khat Khan te in ZAM zum ah hong hawh in Zomi te leh palai te a dingin thungetna hong neih sak ahihmanin kilungdam mahmah hi. Topa’n a thupha tawh hong tuam semsem tahen.\nZAM PALAI TE THUNGET : ZAM palai te khasim thungetna 30 March 2017 ni-in kinei a Sia Gin Sian Mung-Zomi Assembly Gospel Church in thapiakna leh thungetna hong neihpih in tha kingah mahmah hi. Topa’n siapa leh a pawlpi thupha hong piak sak semsem tahen.\nZAM ZUM AH THUNGET KINEI :: ZAM zum ah khasim nipi kal nihna(Saturday) 11:00AM in ZAM hall ah Zomite a ding Topa maipha zong khawm dingin kong zawn uhhi. Hong kihel zolo te in thunget na deih uh leh a nuai a siate tungah na zasak un.\nSmh Don Lun Ciin 016 3641 284\nINSURANCE NA BAWL HAMTANG UN :: UNHCR Cidamna lampan a pulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn a bawlsak ding hi, tua hikeileh galtaite kibawl zolo in mi tampin sih lawh khin ding cihi. Tua ahihmanin sum na mawkbeisak sang ih muh kholh theih loh Ih mailam ding kikhual kawmsa in RHB Insurance leh ZSM Genvai te limtak ngaihsun in. Kuamah kiang leitawi lo/Pawlpi, khua leh tui buaisak loin, ei leh ei I hih theih nang a hun om lai in kikhual ciat ni.\nNa UN Vai Nakan Nuam hiam? :Na UN vai lunghimawhin kannop dotnop khat peuhpeuh nanei hiam? UN Department tuamtuam ah laigelhsak nopna neih leh ZAM Member te a ding mangenlo in ZAM zum pan lai kigelh sak theiden hi.\nCARD RENEW :: Napai ma na tangthu limtak enpha in, UN na paima a thei dingte kiangah kuppih masa in. UN zum sung leh huangpua dongah CCTV om ahihmanin na tangthu na et kuaukuau hong kitheih leh sanzawh lohna lai in inn natun ma hong makhelh thei ding hi.\nWELCOME TO ZAM :: Kawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia(ZAM) zum ah nong hawh/pha hamtang na ding un itna lianpi tawh kong zawn uh hi.\nRHB INSURANCE CARD HONG LA UN :: 1. Niang Deih Lun 3. Cing Zam Kim 2. Nang Khat Mung\nNa Bank Card hong la in :: Go Thawn Khai\nTHONGVAI BUAI PIH TENG\n1. Pau Sawm Thang(Zozang) Sunggai Buloh thong\n2. Thang Sawm Piang(Zozang) Sunggai Buloh thong\n3. Cing Lam Ngai(Vongmual) Sunggai Buloh thong\n1. Thang Gin Mang(Phaiza) HUKM\n2. Dim En Ciin(Singgial) ACTS\n3. Peter Sawm Thang(Laaitui) IPR, Clinic Ko Ko Gyi\n4. Thang Suan Hang(Singgial) ACTS & DAYA X-RAY\n5. Pau Kap Langh(Tuitawh) HKL\n6. Man Khup(Mualpi) HEI\nMEMBER TE NASEP OM\nRestaurant KOREA FOOD\nKhasum RM 1100, Nasep hun 11:00 AM-11:00PM\nOmna pia, Ann pia\nInn lam na van zat setzung – Pasal 10 kisam\n(UN card len te bek) Khasum: nikhat rm60\nOffday: Sunday, Omna pia\nSen Ansai ah – Anbuk ahuh mi 2\nKhasum: 1300, Offday: kha khat 2 vei\nNasep hun: nai 12, Omna pia, An vak\nah Sen Ansai – Waitress mi 1, Anbuk ahuh mi 1, Khasum: 1200 Offday: kha khat 2 vei\nNasep hun: nai 11, Omna pia, An vak\nKuchai Lama – Kuangsawp ding mi 1\nKhasum: 1200, Nasep hun: zingsang nai 6 – nitak nai 6\nOmna pia, An vak\nSetapak Sen Ansai ah – Anbuk ahuh pasal 1\nKhasum: 1200, Offday: kha khat 2 vei\nNasep hun: 10:30 am kipan, 2:30-5pm tawlnga, 11 pm kipan kik, Omna pia, An vak\nPlaster bawlna setzung ah – Pasal 20 kisam\nKhasum: nikhat rm60, Offday: Sunday\nNasep hun: 8 am – 8pm, nai 1 sung tawlnga, Omna pia\nNasep leh Zato lam tawh kisai Contact : Sia Khuppi 016 3838 014\nPrevious: Lungdamna bangin lamangthei hiam? ~ B Nelson\nNext: Indonesia gamsung ah mencim in mi 17 mangthangcip ~ ZD


url: =Lampi tungah tui kivungtawh kuang asawp Raj’s Banana Leaf ansai ki khakcip sakta :: ZOMI DAILY\nposted on 31 May 2018 at 9:47 am Lomkholna: Malaysia, News, Sawltak, World\nKihhuai takin lampi tungah tui kivungtawh kuang asawp Raj’s Banana Leaf ansai ki khakcip sakta\nMalaysia, Bangsar vengsung aom asiangtholo in agamta Raj’s Banana Leaf Restaurant pen zanni in kumpi thuneite’n khakcip sakta uhhi. Kuala Lumpur City Hall (DBKL) te’n aki khakcipna vaitawh kisai in asai ah lai suang uh a, siangtholo “unhygienic food practices” hangin aki khakcip hi ci’n pulak uhhi.\nJalan Telawi aom Raj’s Banana Leaf Restaurant ah zanni Wednesday zingsanglam in etcianna akinei ahihi. DBKL (Kuala Lumpur City Hall) leh Federal Territory Health Department panin Officer bekbek akigawm in mi 15 bang tua ansai sungah lutin Hygiene tawh kisai in sitcianna anei uh ahihi.\nRaj’s Banana Leaf Restaurant sungah aneipa tawh akizom Senior Personnel khat kumpi thunei te’n thudotna, thusitna nei uhhi. Tuakhit ciangin siangtholo in agamtatna hangin khakcipsakna Closure Notice apualam ah ki suansak hi.\nDBKL Health and Environment Department deputy director Chandrakant Patel in agenkhiatna ah hihsai aki khakcipsakna Closure Notice pen ciantan omlo hi, Raj’s Banana Leaf Restaurant ii siangthona, cidamna tawh kisai te kumpi thunei te’n etphatna neiding uh a, alungkim mateng uh ki khakcipsak dinghi ci’n genkhia hi.\nRaj’s Banana Leaf Restaurant ii ansai hontheihna Licence zong ki piakik nawnlo khatheiding cih kiza hi. Inn nunglam ah nasem te’n pakan asawpna pen lampi tungah tuikivung tawh asawp uh hilawmlawm ahih manin, mipi te hehthei mahmah uhhi. Nasemthak “New Staff” te a ngawhbawl pongmawk uhhangin, abeisa inzong hibangin asawpden uh hidinghi, nasep lutthak te mawhna cihbang hituanlo dinghi ci’n khuasung mipi te’n apaulap piak uhpen zadah mahmah uhhi. Bangzahta asiangtho in aki hongkikphial zongin hih ansai ah kane ngei nawnkeiding hi aci tammahmah hi. Sawltak #zomidaily\nPrevious: Vondeih Kep Ding – 147 (Dimno’ Pa)\nNext: Alexander the Great thuhilhna


url: =US President & ASEAN Siamsinte\nNEWS Burmese News US President & ASEAN Siamsinte\nLast Updated on Saturday, 15 November 2014 17:41\tWritten by Tongsan Admin\tSaturday, 15 November 2014 13:11\nA (25) veina ASEAN khawmpi kah dinga Kawlgam Parliament Chairman U Thura Shwe Mann sapna tawh Kawlgam hong zin US President Barack Obama in, ASEAN khawmpi Nyipydaw ah thugenna a neih khit ciangin President Thein Sein le Parliament makaipi Thura Shwe Mann te tawh holimna nei uh hi. Holimna a mankhit ciangin Nov.13,2014 ni mah (6:30Pm) hun pawlin Nyipydaw pan Yangon zuan suak pahin Yangon Intl Airport ah kumpi ulainte le US Emabssy te in limtak dawn uh hi.\nA zingciang November 14,2014 ni Daw Aung San Suu Kyi inn ah hawhin Kawlgam dinmun le NLD i nasepna tawh kisai thuthak saite tungah pulakna nei khawm uh hi. Daw Aung San Suu Kyi in a genna ah," Hong tung ding 2015 Kawlgam kiteelpi ah amah (ASSK) kumpi a ngah theihlohna dinga kibawl 2008 Thukhunpi pen akipuahphat mateng Kawlgam kikhelna in Democrecy lampi tungah kipailo ahihna limgen hi. Tua banah Mualmite thautawite tawh kilemna a bawl masiah Upna le muanna kineitheilo ding cihte zong limgen hi. Tua mah bangin US President Obama in zong Kawlgam kumpite in mipite' thukimna omlopi in, kiteelna a bawl hetloh ding thute limgen mahmah hi.\nAmau nih holimna (Press Conference) a man khit ciangin nitak lam (4:00Pm) pawl in Yangon University Golden Hall ah ASEAN khangnote leh Kawlgam khangnote tungah thugenna nei leuleu a, 88 sangnaupang makaipi Ko Min Ko Niang leh Daw ASSK te bang in gam le nam khantohna le hoihna ding nasem makai muan huai suak dingin khangnote hanthawn hi. Tua banah USA kumpi in Kawlgam khangnote tawh kizopna ding ngimna in ( Peace Corp) cih a sawt loin kinei ding cih thute pulak hi.\nTua bek tham loin, leitung khantohna tawh kizui in, Kawlgam khangnote le ASEAN khangnote khantohna ding deihsakna tawh US kumpi in panpihna lianpi kinei ding ci hi. Tua hi a, ASEAN khangnote in khuamuhna le pilna lamah a khantohna ding deihsakna tawh ASEAN khangno mi 500 ta kum simin USA ah zinkhiatna ding lampi kibawlsak ding cih thu zong pulakkhia hi. Hih US President Obama le ASEAN khangnote thukikupna sungah a tam zaw Kawlgam siamsin sangnaupangte bekbek hi a, Zomi Siamsin honkhat zong kihelthei cih kiza ahih manin, Zomite' maban lawp huai le khantoh gimnam semsem ahihna kimukhia thei hi. Topa aw... Zomite thupha hong pia in.\nSource: VOA, DVB,BBC\nPosted : Tongsan Media group


url: =Na Nu na It takpi hiam ~ Thang Khawm Pau :: ZOMI DAILY\nNa Nu na It takpi hiam ~ Thang Khawm Pau\nposted on 4 May 2016 at 8:21 pm UTC+9:30 Lomkholna: Khawmpau, News, TuunlehZua\nKumsim NU te ni ongtun sim in Online tuamtuam, Facebook te leh TV te ah Nu te itna, Phawkna , ngaihna thu le la te kigelh in kisa a, Nu te Limlaak te kisuang in itna ngaihna thu te kisuahkhia ciat ahihman in ilung ongleeng sak thei mahmah hi. Ahizong in lamkhat pan en kik leuleu leeng Nu te Ni ongtun kuanta ciangbek in hite kimumawk a Nu te Ni lah kumkhat khatvei bek ongtung cileeng Nu te kumkhat khatveita bek I it angai ihitam cih zong ngaihsut huai khat onghi kik zel hi.\nNu te in Tate amau le amau anungtat zawh masiah lungkham pih tawntung uha, adiak in aneu laai bang cileeng Anawi uh agausim in oi kata in nawiduhta hiding in ci in nikhat in 2vei sang atamzaw ongphawk tawntung uhhi.\nTate gilvah nading khualna tawh Tate neekding Ann haai masa in ongmuam den in amau neekding ahaina uhtawh aha un asepzah vaalding naseemden ahihman in aha teng uh tokmang a, A gilkial hunk hat na ngawn in banglokhat neding hileh Kata in duhzaw in teh ci in avalhding khawlkik niloh ahihman in gilpi natna ngahmangkhin uha, Asun azan ongkepna hang in ihmut cimlo den uh ahihman un samkangbaih in akhantom lawh Nu zong tam mahmah hi.\nZomi Nupi atamzaw tha mamzilzial a athasaan hihe tamna mukei ding hi. Banghang hiam cih leh Tate ong itlua mahmah uh ahihman in asun azan in taaklo pipi in ongpua uh ahihman in athatang uh kikaaiton mang a kil thilthel in paat ningneng uhhi. Na neek nadawn ding huan in nazun na ek asiakna tawh ahun uh beiden a kizep kipuah manhunding nangawn ngahlo in namphilphial in ut le utloh tawh kisailo in omden uhhi. Tua peen nang le kei bawl ahhi.\nHihzah a guhtui kangliang a ong it a nikhat nihveisang atamzaw ongphawlden I Nu te kumsim a ongtung Nu te nita bekciang phawkding in kilawm isa hiam. Kumkhat ah Ni 365 oma, Nu te in nikhat nihvei ongphawkding ngaihsun leeng Kumkhat in 730 veibang in ongphawkna lak ah en 1 veibek phawkmawk leeng koi ci bang in Nu te thupha ngahtheiding ihihiam I Nu te mahmah in zong Ka Ta in ongphawk ong ngai mahmah ei acidiam kingaihsun pha ciat ni.\nLeitung mihing ngeina ahihman in mun tuamtuam ah ki omtek a, neek le dawn kizongtek in eima masuanciat tawh kibuai kihamsa tek ahihman in Nu te kiang ah Nu aw ong ngai ing ci a vaho tawntung ding leh , Sum le paai vakhak tawntung ding peen pawlkhat te ading ahamsat hetlo hang Atawmzaw phial ading in abaihhetlo thukhat zong ahihi. Nu te in nang I nuntaak zia ongthei siamlua ongtel mahmah hi. Sum le paai bek alam en den hilo uha, Na aw zong azaza nuambek zong hituanlo uhhi.\nSum le Paai tampi puakzo in nisim naisim phial in Nu aw ong it ing ongngai lua ing nacih tawntung ding zong lam en mah uhhi. Ahizong in tuate sang athupi zaw ahi Ka Ta in anungta Pasian maipha angahdiam? Leitung siatna nopsakna paktatna sung ah akidiahdiam ci in Lampi nih kikaal ah na Nu dingden hi. Tua ahihman in na Nu na it taktak leh, Pasian maaipha zong masa inla ama lamlahna bang in nakalsuan in an Nisim thu ngetsak den in na Nu zong alungkim ding hi.\nPrevious: Kuppihna: Kawlte’ Makaih kipawlnate’ kikhen nate pan Zomite pilna ding\nNext: Kawlgam Leiibaa kuan loh ding?\nAustralia gamsung ah theihhuai Super vs Pension ~ Dr. Singpi\nMi hong muan theihna dingin ~ Hau Za Cin\nYud cih kammal i vangliatna (The power of yud)\nKhalkha a liing dimdim zo Bomh khat puakkham\nTulaai Leitung Thuthang Tuamtuam te Updates (Dec 21)


url: =Joshua 23 | Siantongluan.net\nJoshua 23 |\nTopa in amau kiima om gal khempeuh panin Israel mite tungah lungmuanna a piak khit a sawtpi ciangin Joshua teekin a kum tampi pha ta hi.\nJoshua in Israel khempeuh, a upate leh a lutangte, a thukhente leh a uliante uh samin amaute kiangah, "Tu-in kei teekin ka kum tampi pha ta hi.\nNote hangin Topa na Pasian un hih minam dangte khempeuh tungah a bawlnate na mu khin uh hi. Bang hang hiam cih leh note-a dingin hong dosakpa pen Topa na Pasian uh ahi hi.\nEn un, Jordan panin nitumna lama Tuipi Lian dong, a omlai minamte pen ka zawhsa minamte tawh na minamte uh gamh dingin note tungah kong pia khin hi.\nTopa na Pasian un note mai-ah amaute lehnawt ding a, note muhna panin hawkhia ding hi. Topa na Pasian un note tungah hong ciam bangin amau gam na luah ding uh hi.\nTua ahih ciangin note lakah a omlai hih minamte tawh kihelloin, amau pasian-te thu zong genloin, tuate tawh zong kiciam loin, amau na semloin, amaute mai-ah zong note kunloin, ahih hangin tuni-a na gamtat bangun Topa na Pasian uh na belh theihna dingun Moses thukham laibu sunga kigelhte khempeuh zui-in semin, themkhat zong pialloin na omna dingun khauhtakin om un.\nBang hang hiam cih leh Topa in note mai-ah a lian a thahat minamte hawlkhia a, note ahih leh tuni dongin mi khat beek in hong nangzo nailo hi.\nNote tungah hong ciamsa bangin note-a dingin hong dosakpa pen Topa na Pasian uh ahih manin note khat in mi tul khat na taikeeksak zo uh hi.\nTua ahih ciangin Topa na Pasian uh na it ding uh hoihtakin ngaihsun un.\nBang hang hiam cih leh note nungkikin note lakah a omlai minamte tawh kipawlin amaute tawh kitengin, note in amau numeite tenpihin amaute in note numeite a tenpih leh,\nTopa na Pasian un note mai-ah hih minamte hawlkhia nawnlo ding hi, ci-in teltakin thei un. Topa na Pasian un note hong piak hih leitang hoih panin na sih khit matengun amaute pen note-a dingin thangzak leh tehlop, na nung uh a hong sat ciangduai, ahih kei leh na mit sung uh a hong sun ling tawh kibang ding uh hi.\n"Tu-in leitung mi khempeuh ngeina bangin kei a pai ding ka hi ta a, note khempeuh in na lungsim uh leh na nuntakna uhah, Topa na Pasian un note tawh kisai na hoih hong ciam khempeuh khat zong maimawklo ahihna na thei uh hi. A vekpi-in note-a dingin hong tangtung a, khat zong maimawklo hi.\nAhih hangin, amah in note hong thupiak ahi Topa na Pasian uh thuciamna palsatin, note in pasian dangte na semin tuate na biak uh leh, Topa na Pasian un note tawh kisai-in a ciam na hoih khempeuh a tun mah bangin Topa na Pasian un note hong piaksa hih leitang hoih panin amah in note hong suksiat khit matengin note tungah siatna khempeuh hong tungsak ding hi. Note tungah Topa hong sinso ding a, note tungah a hong piak leitang hoih panin note manlang takin na bei ding uh hi," a ci hi.\nTedim Lai Siangtho / Laibu: Joshua 23


url: =Tax Refund Anticipation Loan 2017 Princeton NJ - Income Tax Advances 2017, Princeton NJ Tax Refund Anticipation Loan 2017, Princeton NJ Tax Advances 2017, Princeton NJ Tax Refund Loan 2017, Princeton NJ Tax Preparation\nTax Refund Anticipation Loan 2017 Princeton, NJ Income Tax Advances and Tax Refund loan services.\nTax Refund Anticipation Loan 2017 Options for Princeton, NJ\nIncomeTaxAdvances.com is an online company but we do service all of Princeton, NJ and the surrounding area.\nTax Refund Anticipation Loan 2017 Princeton, NJ, By Mindy Lobo


url: =Mit tawh mawhna ~ Dr. Ngul Khan Pau :: ZOMI DAILY\nMit tawh mawhna ~ Dr. Ngul Khan Pau\nposted on 30 May 2015 at 1:29 am Lomkholna: Article, Ngulkhanpau\nThumna, na ngaihsut lim leh mel in mawhna khukah hong tunpih ma-in Singlamteh lim leh mel tawh khek in. Mit tawh mawhna a tamzawte lungsim mitkha lim leh mel tawh i ngaihsutna ah hong kilangin sawtpi hong luah khit ciang tua mawhna in zung na kha man hi. Mawhna lim leh mel a khekkhia zo ding Singlamteh vangliatna hi. Na ngaihsutna ah nang adingin a hong thuaksak i Gumpa leh Topa sisan luanna leh sihna Singlamteh luahsak leteh a dang lim leh melin hong nusia ding hi.\nLina, Na ngaihsutna ukzia siam in. Ngaihsutna pen pumpi ki-uk mah bangin uk theih hi. Tua bangin a uk a kem siamte’n thu hoih bekbek ngaihsun uh ahih manin amau lungsim na siangtho hi. Television na etnop loh ciangin na mekmit mah bangin na ngaihsutna a hoihlo hong lut ciangin na mekmit in. Tua bangin ukzia siam leteh gualzawhna leh nangmah ki-uk zawhna na nei ding hi.\nNgana, na ihmut ma-in a siangtho, a hoih nate ngaihsut in nei in. Banghang hiam cih leh i ihmut sung na ngawnin tuate ngaihsutna in i lungsim na kem ding hi. Zahmawh ngaihsun in ihmu leteh tua zan in tua lam bekbek na lungsim ah hong om ding hi. Na mang in zong zahmawh lam mah na man ding hi. Pasian phatna leh hoihna tawh ihmu leteh zankhua in na ihmut sung nangawnin Topa phatna tawh na zang ding hi.\nGukna, exercise tampi la in. Kimawlna lam leh thasanna (exercise) limtak a neite, a ngahte in khemna hong lut nading hun pia manlo uh ahih manin nangzo, dalzo uh hi. Ahi zongin television khawng bek en in sun nitumte in exercise ngahlo ahih manin a lungsim uh mawhna lamin kaizo mahmah hi. Thalakna, thahatna ding vaite in mawhna do zawh nading tha hong guan hi.\nIsrael mite Kanaan gam hong tun ding ciangin Jericho khuapi a pal loh uh phamawh ahih manin tua khuapi kimah ni sagih sung lampai in umcih uh hi. Tua khuapi sung a lut uh ciangin van khempeuh lak loh ding cih thukhun om hi. A hi zongin Akhan in a ki-ap nate pawlkhat na la hi. Tua hangin Israelte’n gal hong lel uh hi. Joshua in Pasian cihna bangin a mawh mi hong zong a, Akhan tung tu hi.\nAmah in Joshua kiangah hih bangin a mawhna pulak hi, “A taktakin, Israel Topa Pasian tungah ka khial khin a, hih bangin ka gamta kha hi. Shinar panin vankia lakah puanhoih khat, leh ngun shekel zanih a gik, leh shekel sawmnga a gik kham tawn khat ka muh ciangin tuate iplahin ka lakha hi. Tu-in tuate ka puanbuk sung leilakah omin kisel hi,” (Joshua 7:20-21).\nKumpi David zong mit tawh mawhna hangin a innsung leh kumpi gam siatna tung hi. Galdo dingin kumpite’n makai in galphual ah vaihawmin gal a do lai-un, kumpi David Jerusalem ah na tawlnga hi. Sun a ihmu hong thokhia in a khuadak leh Bathsheba kipumsil galmuh hi. Tua numei melhoih mahmah hi. David in a mite samin tua numei thu a kansak hi. Tuanu tawh hong mawh in, buaina tua ni a kipanin a damsungin bei nawnlo hi (II Sam 11:2-4). David in et loh ding a etkhak bek hi loin tua a muh ngah nadingin vaihawm a, siatna leh dahna tampi a innsungah piang hi.\nKanaan gamah milim hoihlote panin Israel mite a kikep theihna dingun Pasian in Moses kiangah hih bangin thupia hi. “Israel mite tungah hih bangin gen in: Jerikho kantanin Kanaan gam na tun uh ciangin note mai panin tua gam a mi khempeuh na hawlkhia ding uh a, amau suan milimte khempeuh susia-in, a kisung amau milimte khempeuh na susia ding uh a, mualtung a a biaknate khempeuh uh na sumaimang ding uh hi,” ci hi (Gam 33:51-52). Milimte Israel mite’n susia kei leh amau mit tawh mu-in a biakkhak ding uh Pasian in phallo hi. Tua mah bangin kumpi David in zong, “A sia peuh mah ka mit tawh ka en kei ding a, lamkhial mite nasepna ka mudah a, tuate tawh ka kisukha kei ding hi,” ci hi (Late 101:3).\nTopa Jesu in mit tawh mawhna panin i suahtak ding kisapna a genna ah, “Tua ahih manin na mit taklam in na mawh nading hong piansak leh khelkhia inla pai in. Na pumpi bupin hell khuk sungah hong kikhul sangin na pumpi na khat pelem leh nang a dingin hoihzaw lai hi,” na ci hi (Matt 5:29). Mittang khelkhia taktak dingin Topa in hong hilh hi loin hell khuk sung hong tungsak ding nate panin na mit na kepcing ding hong hilhna hizaw hi. Topa Pasian in i khuamuhna mittang ama thu simna, ama phatna lasakna, ama bawl nate puahphat leh bawlhoihna in hong zangsak hen. Irish mite la khat in, “Nang ka khuamuhna hong hi in,” a cih bangin Topa i khuamuhna hong hi hen. Rev. Dr. J.M. Ngul Khan Pau\nPrevious: Nui Keuhkeuh ~ Hau Za Cin\nNext: Zomi leh Zogam Hiah/Hihlaai-ah/Hihtak-ah/Hiai-ah!\n1 June 2015 at 12:36 pm\nTuhun pen technology lam ah khang mahmah a hih tawh ki zui in muh ding leh et ding a ki lawm lo tamtak pen ki en ki mu thei zel kha a hih man in hih siapa lai gelh pen tuhun a ding in kisam sa mahmah ing.\nZAM-ZSM pan dahpihna ~ Tg. Pau Neih Thang


url: =Boeung Kak II, Villa For Rent,\nOverview ID#286 Price $ 1,800 Type Villa For Rent Contract Rent Location Phnom Penh Bathrooms 4 Bedrooms 3 Building Size 10m x 16m Land Size 18m x 25m Parking Yes Description Best for Organization, Company and Living. Address Locates in Sangkat Boeung Kak II, Khan Toul Kork, Phnom Penh Capital, Cambodia.\nLocates in Sangkat Boeung Kak II, Khan Toul Kork, Phnom Penh Capital, Cambodia.


url: =4. CJKV-English Dictionary\n5. Digital Dictionary of Buddhism\n7. Ci Hai (Chinese)\nCi Hai is an encyclopedic dictionary first published in 1915. The newest edition of Ci Hai, an authoritative large-scale comprehensive dictionary of the Chinese language. It includes some newly popular entries and terms.\nAccess Database Ci Hai (Chinese)\n8. PKULaw (ChinaLawInfo/LawInfoChina)\nAccess Database PKULaw (ChinaLawInfo/LawInfoChina)


url: =Bangkok ah Model numeino khat amahleh amah ki guiawk in si :: ZOMI DAILY\nposted on 19 December 2017 at 10:03 am Lomkholna: News, Sawltak, Thailand, World\nThailand, Bangkok, Suan Luang District sungah Model numeino khat amah leh amah ki guiawk in si cih The Nation pan kiza hi. Tua Model nupen amin Nunnpus Muengma kici a, kum 19 aphakhin khat ahihi.\nA naseppen Freelance Fashion Model hi a, abeisa tawlkhatsung lungkiatna “Depression” nei ahih manin, nung Sunday (Dec 17) zankimlam in alawmpa innsung ah aki guiawk in asi ahihi.\nHihvai tawh kisai in Khlong Ton Police Station panin palik thunei ahi Pol Captain Ariyalertchaikul in agenna ah Sunday zankim Midnight khitin hih Model nu ii sihnavai hongki zasak cihi. Aki guiawkna munpen dawlnih apha innsung khatah aki khailum cihi.\nInntung dawlnihna aom lupnakhan Bedroom sungah aki guiawk ci a, Ceiling Fan tungah uikhihna khautawh aki khailum ahihi.\nAsihhun pen akituatkik ciangin akimuhma nai 24 hunpawl in asikhin hiding in ki ummawh hi. Apumpi hoihtak akivel ciangin bangmahdang liamna omlo a, aki guiawkma in Bedroom pen asunglampan in kongkhak ki kalhkhum cihi.\nMidang khatpeuh in abawlsia, athatlum cih hilo in, amahleh amah aki khailum Suicide hiding ci’n Police te’n ciamteh uh a, aluanghawm pen Chulalongkorn Hospital ah Postmortem bawlding in kipuak hi.\nHih Model nupen tua aki khailupna munah alawmpa tawh abeisa kha 6 hunlaipek akipan aomkhawm uh ahihi. Tuaban ah tua Model nu ii zat Facebook tungahzong abeisa Friday (Dec 15) ni in laikhat gelhkhia a, tuapen Facebook tungah alaigelh nunung kici hi. A laigelh pen hihbang ahihi\n“I think i wanna do something. But now im not happiness. What should i do?”\nMore: Suicide leh Murder Video te a encikding in Facebook in nasemding mi 3000 behlapding\nTua Model nu in abeisa hunsung inzong tamveipi kaki khailupsawm a, ahi zongin tuabangin kasawmna pen kuamah in hong theihpihlo uhhi ci’nzong gelhkhia cihi. Amahpen lungkiat natna Depression aneikhat hi a, tua lungkiat natna adamsak nadingin anekzel anti-depression medication kici zatui pen kanekloh ni 2 phakhinta cihi. Tuazawh asawtlo in akikhailum ahihi. Sawltak #zomidaily\nPrevious: Malaysia, Klang lei nuaiah numeikhat aguaktang in asisa in kimu\nNext: US, Washington State ah meileng tuahsiat, mi 3 si, 100 val liam


url: =Niguk ni (The sixth day) :: ZOMI DAILY\nposted on 15 December 2017 at 9:57 am Lomkholna: Biakna, Dimlunzam, News\n“Sangnaupang teng avek un khan sungah lut khin uh hi. Tua laitak in kei leh siapa bek sang huang sunga paakhuan sung tutphah tung khatah ka tu lai uhhi. Nitum ding in hone ki thawi ta hi.\n“Messiah in hih leitung ah ahun nunung zat ani pen na thei kha hia, siapa acih kawm leh bangni a leh a ki patni?” ci in a behlap hi.”Nipi zawh ninga ni/Friday, zingsang” ci in ka dawng hi. “Hilo e, mangngilh ta nahia, Hebrew ten ni kipat dan?”\n“Hebrew te ni ki sim dan pen a zan( the night before), nitum pan kipan den hi ven maw.”\n“Tua ahih leh ama ni nunung ni pen cik ni cik hun in kipan ahia?”\n“Nitum, nipi zawh ni li(Thursday) zan a ki pan, nungzuite tawh nitak an kuang um khop atawpna pen( the Last supper) Paisan pawi( the Passover). Ttua ni pen ni tawpni akipan ta….na khempeuh pen gimthuak haksatna leh sihna lam ah ki heita. Paisan pawi leh tuno pen nitum pan in kisim.Tua mun pan in amah Gethsemane huan ah va pai a, tua pan siampi te kiangah ki paipih dingin, mat leh hen hong thuak hi.thusitna thuak in sih dan piak dingin thukhenna pia uh.\nAzingsang ciangin, Pontius Pilate mangpa kiangah puak uh. Amah sat gawp uh a,zahpih gawp, pangbet gawp uh in, singlamteh tungah khetlup dingin, Jerusalem lampi tungah pai kawm in bawlsiatna thuak hi.Nai tampi sung gim in tau in aom a, ‘Ka zozo hi’ a cih khit ciangin ahu abei hi. Aluang la uh a,han ah avui uh hi. Tua ni in Jerusalem ah ni a tum ta hi a, ni khat abei ding ahihi. Hih thu khem peuh pen nitum in hong ki pan in, nitum in a ki zo hi.\nTun, mihing te NI pen bang ahia? Ci in hong dong leuleu. “Mihing aki piansak ni maw?” “Ni guk ni” Nigukni pen bangni tawh ki tuak?” Friday” “Tua ahih leh bang ni pen ni gukni ki pat ni ahia? ‘ Thursday/ nipi zawh nili.”\n“Thursday/ nipi zawh nili nitak nitum a ki pan nipi zawh ni nga ni/Friday nitum pen ni guk ni hi.’\n“Tua ahihman in, nitum pan ki pan in, nitum mah tawh tawp hi. Tua ni guk ni in asep ding teng a vek in azo hi. Tua niguk ni pen MIHING NI ki ci hi. Amah in mihing te mawhna leh kisuanna, mawhna sungah kiatna hangin a si hi a, mihingte in tatkhiatna angah nading un, mihingte ni mah in a zo hi. Tua niguk ni mah in mihingte nuntakna ngah uh hi. Messiah sung ah, mihingte in nuntakna ngah in nuntakna mu uh hi. Tua ni in NIGUK NI ahihi.”\nThe Mission: mihing ta ding nuntakna pem niguk ni(mihing te ni) mah in hong pia hi. Na nuntak nading Messiah I NIGUK NI sungah husanna thak, piansak na thak, nunna thak te sang a in.\nGenesis 1:26-31; Mark 15:42-43; Ephesians 1:7\nJohnathan Cahn day 47\nPrevious: Lungsim a pholak gamtat zia pawlkhat\nNext: Malaysia gamsung Election hunciang buaina aomleh sepziading kisin kholhna nei


url: =Pate ii Ni ~ Thu Tatuam (Siyin News)\nPate ii Ni\nFather’s day kipatna sia Ms. Sonora Louise Smart Dodd a kici numei tung panin ahi hi. 1909 kum in Mother’s Day akizat lai takin Ms.Dodd kikhawmin tua akikhopna panin Nute ni a om banghma Pate ni zong vawt tu kilawm ci'n ngaisun hi.\nMs.Dodd sia kum 16 phak laitak hi in, A nu in anau a lukna sia asua ciang thisan aa, tua zawk apa in, amate unau teng keam hi.\nMs.Dodd kum 27 hong pha ciangin US ah Father’s Day kipat thei natu son kakawi ahihang, kiselno thuak lai hi, a hi zongin Spokane Ministerial Association leh khua sunga Young Men's Christian Association (YMCA)te vaihawmpuina Father’s Day akhat veina June 19,1910 in vawt hi. Apa pianni June 5 ni-in vawtnuam a, ahi zongin ki nging khol ngawl ahina tawh June 19 ni-in hong zangh uh hi.\nU.S ah Hih Father’s day tawh kisai-in a masa phitbel President Woodrow Wilson in 1916 kumin zak tu awina pia hi. President Lyndon Johnson na June tha nipi thumna sia Father’s Day zak tu in, 1966 kumin sign thoe hi.\nPate ni apian khiat natu ahanciam pi Mrs.Sonora Louise Smart Dodd sia 1974 kumin Spokane ah minphatna kipia hi ama sia 1978 kumin hong nusia a, hong nutsiat in kum 96 pha hi.\nCollect From: S. Khaute Zogamnet Post


url: =CCDB → Angiosperms → Amaryllidaceae → Pancratium → Pancratium canariense K. Gawl.\n3 chromosome counts in Pancratium canariense K. Gawl.:\nPancratium canariense K. Gawl. Pancratium canariense K. Gawl. 11 IPCN online Aldridge, A. & J. Ortega. 1976. Estudios en la flora de Macaronesia: algunos numeros de cromosomas II. Bot. Macaronés. IV, Cien. 2: 9–18.\nPancratium canariense K. Gawl. Pancratium canariense K. Gawl. 22 IPCN67-71 BORGEN, L. 1969. Chromosome numbers of vascular plants from the Canary Islands, with special reference to the occurence of polyploidy. Nytt Magasin for Botanik 16: 18-121.\nPancratium canariense K. Gawl. Pancratium canariense K. Gawl. 22 IPCN73-74 BRAMWELL, D., C.J. HUMPHRIES, B.G. MURRAY, I S.J. OWENS. 1971. Chromosome numbers in plants from the Canary Islands. Bot. Notiser 12/ 376-382. i